qundao/data-zh-poetry huggingface dataset:
元夜观灯
作者：夏铸鼎
朝代：清
体裁：七言绝句

处处银灯彻夜明，云轻风细月光迎。儿童不管金吾禁，一曲笙歌酒一觥。
元旦
作者：夏铸鼎
朝代：清
体裁：七言律诗

春风初度拂云晴，红日东窗瑞霭迎。鸟语知时帘外唤，诗怀适意砚池明。炉前活火和寒煮，酒进椒觞却冷烹。天意放梅先布暖，故教弦管诵升平。
忆友
作者：夏铸鼎
朝代：清
体裁：七言绝句

云树茫茫形影孤，徘徊几度信音无。思君夜夜频春梦，不识君边亦梦吾。
慈乌
作者：夏铸鼎
朝代：清
体裁：七言律诗

寒林寂寞步徘徊，乌鸟流连去复回。枯树群栖丛叶暗，江天飞舞乱云堆。迎风肃肃排沙岸，对日鸣鸣点径苔。一片慈悲人不识，谁知羽族思偏哀。
秋海棠
作者：夏铸鼎
朝代：清
体裁：七言绝句

冷淡秋容冷淡妆，嫣然含笑吐幽芳。自知不合春风意，独对寒窗点砌荒。
腊梅
作者：夏铸鼎
朝代：清
体裁：七言绝句

绿衣脱尽见黄裳，缭绕幽姿傍砌香。为恨群花不耐久，漫舒丰韵点中央。
落叶
作者：夏铸鼎
朝代：清
体裁：七言律诗

郊原丛暮叶参差，每到秋来不自持。堕瓦轻轻朝梦断，敲窗瑟瑟夜眠迟。池边零落鱼当钓，林下风飘鸟去枝。可叹世间谁耐久，奔波名利总然痴。
蛛网
作者：夏铸鼎
朝代：清
体裁：七言绝句

用尽心机晒画楼，岂期江海觅渔舟。尺求一夜东风急，吹落林花片片浮。
观父遗鞋有感
作者：夏铸鼎
朝代：清
体裁：七言律诗

容颜度六出尘清，睹物流连涕泪倾。南陌踏青怜未到，中庭步月叹无声。向疑羁旅他乡去，谁识登仙弃世轻。遥想双凫飞上下，回头一片晚霞横。
送春
作者：夏铸鼎
朝代：清
体裁：七言绝句

芭蕉分绿映柴扉，极目遥看草色肥。蝴蝶不知春已去，双双犹向苑中飞。
闺思
作者：夏铸鼎
朝代：清
体裁：七言绝句

独对幽窗竹影微，思君百转泪依依。焉能化作翩翩燕，当在堂前款款飞。
除夕
作者：夏铸鼎
朝代：清
体裁：七言律诗

挑灯守夜问残编，老稚喧腾炮竹连。对镜自惭双鬓雪，居躬时省少年愆。门联重整新诗句，茶熟还添旧叶煎。万事总随今日去，来朝上苑报春联。
雁字
作者：夏铸鼎
朝代：清
体裁：七言律诗

凌风翼翼度天涯，画出长篇亲落霞。或淡或浓过峻岭，似真似草下平沙。秋江影入龙文现，晚渚飞来袅篆斜。想为征人乡思远，写成一幅寄谁家。
闻台事有感四首·其一
作者：夏锡畴
朝代：清
体裁：五言绝句

太息屏藩地，而同瓯脱兮。吾民虽义愤，无那力难支。
闻台事有感四首·其三
作者：夏锡畴
朝代：清
体裁：五言绝句

越石奇男子，南关曾请缨。可怜天竟缺，娲石补难成。
闻台事有感四首·其二
作者：夏锡畴
朝代：清
体裁：五言绝句

难得精忠士，犹时抗敌军。螳螂虽奋臂，黄萑更纷纷。
闻台事有感四首·其四
作者：夏锡畴
朝代：清
体裁：五言绝句

六军齐解甲，何怪豫州逃！一死原难事，旂常名自高。
和吴九闳见赠诗
作者：夏霖
朝代：清

一夕连床话，山钟报晓时。虽无莺劝酒，便有雨催诗。爱石君成癖，栽花我亦痴。衡门原待客，相与共栖迟。
客中寒食
作者：夏霖
朝代：清

漫道出门好，出门剧可怜。禁烟寒食节，疏雨杏花天。有梦思乡里，无方扫墓田。瀛洲知己在，我欲寄诗篇。
春草和仰山弟韵
作者：夏霖
朝代：清

客在天涯念里门，春来草没旧堤痕。离离细雨探花径，淡淡轻烟放犊村。别浦相思人望远，荒亭独醉酒盈尊。谢家乐事怜兄弟，昨夜池塘入梦痕。
送罗萝村
作者：夏霖
朝代：清

閒庭腊月梅试花，花前酌酒君还家。与君本是同心友，此日如何别海涯。轻裘遥念寒衣薄，黄金散尽呼卢博。不辞风雪掉头归，马蹄得得垂行橐。此去高堂乐未央，一杯介寿称椒觞。怅余不共山阴棹，心在兰亭八柱旁。
阳滩
作者：夏骃
朝代：清

叠嶂周遭碧，苍茫去住间。万松明远雪，一碓响空山。背日柴门闭，穿云樵路闲。此间真可乐，漂泊几时还。
三月十五日
作者：多敏
朝代：清

夜色凉如水，杏花寒不寒。诗魂牵一缕，绕遍曲阑干。衣薄秋同样，窗虚月共看。小鬟閒偶语，似亦怅春残。
与素芳女弟子论诗
作者：多敏
朝代：清

何必论唐宋，诗原写性灵。遣怀明似月，落管灿于星。语夺千山绿，思灯一水青。只今谁作者，空缅旧仪型。
从灵光寺至秘魔崖
作者：多敏
朝代：清

笋舆作蛇行，人来山腰里。一峰复一峰，青青伏还起。宽处若掌平，仄处仅容趾。忽然来云中，忽然行涧底。路绕秘魔崖，石磴更齿齿。势欲苍冥齐，群峰未可拟。俯视下城郭，罗列如屏几。酌酒对山灵，我行殊未已。
八月十三日坐密倩精舍
作者：多敏
朝代：清

月华如水凉，庭阶花叶警。夜风泠然来，零乱海棠影。幽梦任风吹，踏花来复去。天晓梦初醒，寒螀犹絮絮。
八月十三日坐密倩精舍·其一
作者：多敏
朝代：清

月华如水凉，庭阶花叶警。夜风泠然来，零乱海棠影。
八月十三日坐密倩精舍·其二
作者：多敏
朝代：清

幽梦任风吹，踏花来复去。天晓梦初醒，寒螀犹絮絮。
冬日即事
作者：多敏
朝代：清

寒色逼虚幌，深闺暮掩门。堕来凉月影，写出晚愁痕。永夜镫疑雪，微烟夕敛昏。不须嗟缟袂，金鸭手重温。
出都即事
作者：多敏
朝代：清

驮梦轻车出凤城，晓风频点客衣轻。炊烟竹屋看晨馌，帽影鞭丝趁午晴。草色半摇迷远道，花枝低亚笑长征。二千里外江南地，才度燕南第一程。驱车晓发走春泥，夹岸风微柳絮低。天暖马嘶芳草地，午晴人过绿杨堤。数声啼鸟花三月，几个浮鸥水一溪。未识今宵何处宿，渐看斜照出林西。
出都即事·其一
作者：多敏
朝代：清
体裁：七言律诗

驮梦轻车出凤城，晓风频点客衣轻。炊烟竹屋看晨馌，帽影鞭丝趁午晴。草色半摇迷远道，花枝低亚笑长征。二千里外江南地，才度燕南第一程。
出都即事·其二
作者：多敏
朝代：清
体裁：七言律诗

驱车晓发走春泥，夹岸风微柳絮低。天暖马嘶芳草地，午晴人过绿杨堤。数声啼鸟花三月，几个浮鸥水一溪。未识今宵何处宿，渐看斜照出林西。
勺园春步
作者：多敏
朝代：清

春厓九曲伴烟霞，唤梦寒禽绕屋斜。几处浅云残雪径，忍寒独自折梅花。
夜坐梅花下口占
作者：多敏
朝代：清

吟魂直欲化秋烟，瘦到梅花骨亦仙。扶病不禁春似水，耽诗却爱夜如年。雨沈水阁虫吟老，木落吴江月影圆。贪看一枝斜入画，剪镫裁句不成眠。
寻诗
作者：多敏
朝代：清

一抹斜阳驻碧墀，平阑斜倚立多时。梨花庭院春如雪，会得襄阳五字诗。
小摩诃馆閒坐
作者：多敏
朝代：清

摩诃閒馆静，吟咏意何慵。山石围三径，秋云幻数峰。瘦疑花是侣，寒促酒先浓。满眼蘅芜色，扑人翠影重。
微山湖夜泊
作者：多敏
朝代：清

一枝柔橹渡蜻蜓，酒畔《离骚》读未停。明月欲残偎树白，湖山破晓入船青。自怜病骨禁宵坐，最怕春寒袭梦醒。试取瑶琴弹一曲，恍疑篷底有龙听。
春日有感
作者：多敏
朝代：清

赢得春如许，窗环六扇纱。眉痕纤月影，病意小桃花。纸样裁衣薄，珠华亚鬓斜。闲中看露叶，弱影不胜鸦。
春闺杂咏
作者：多敏
朝代：清

琉璃屏敞掩罘罳，嫩雨轻寒二月时。最是閒愁磨慧骨，一枝香雪一床诗。春到亭林景物霏，如烟小雨点苔衣。幽禽向晚归来急，却傍垂垂花树飞。三分水竹二分居，碧玉苔纹晕绮疏。一瓣拈花参佛谛，天龙八部读禅书。燕子风前趁午赊，海棠低映茜窗纱。蜘蛛也解留春住，一角晴丝罥落花。
春闺杂咏·其一
作者：多敏
朝代：清

琉璃屏敞掩罘罳，嫩雨轻寒二月时。最是閒愁磨慧骨，一枝香雪一床诗。
春闺杂咏·其三
作者：多敏
朝代：清

三分水竹二分居，碧玉苔纹晕绮疏。一瓣拈花参佛谛，天龙八部读禅书。
春闺杂咏·其二
作者：多敏
朝代：清

春到亭林景物霏，如烟小雨点苔衣。幽禽向晚归来急，却傍垂垂花树飞。
春闺杂咏·其四
作者：多敏
朝代：清

燕子风前趁午赊，海棠低映茜窗纱。蜘蛛也解留春住，一角晴丝罥落花。
春雨
作者：多敏
朝代：清

晓来霏细雨，苔藓晕寒青。凉意围罗幕，幽人愁未醒。
济宁舟中
作者：多敏
朝代：清

一叶轻舠趁雨馀，水纹圆活结涡初。雕文髹几閒安置，半供梅花半载书。橹声孤泊野桥西，一角微风飏酒旗。应有网鱼吹水上，柳花随雨点前溪。
济宁舟中
作者：多敏
朝代：清

迢迢水国数千里，梦逐寒云过江水。东风雨雪晓濛濛，一叶往来湿烟里。
济宁舟中·其一
作者：多敏
朝代：清

一叶轻舠趁雨馀，水纹圆活结涡初。雕文髹几閒安置，半供梅花半载书。
济宁舟中·其二
作者：多敏
朝代：清

橹声孤泊野桥西，一角微风飏酒旗。应有网鱼吹水上，柳花随雨点前溪。
深秋感怀
作者：多敏
朝代：清

西风将夜气，秋夕一何长。月渡鹅儿水，诗吟燕子霜。衣轻妨砌露，帘细隔炉香。萧瑟芙蓉渚，离怀感欲伤。
游西山
作者：多敏
朝代：清

徘徊向西崦，曲径非一曲。诸峰送寒青，远树拂轻縠。回望高崖云，无心远相逐。时有微风来，吹雨洒幽竹。久立石级寒，秋色益苍肃。树杪澈清梵，经堂见幽麓。稍自理蜡屐，行将悟金栗。萧然空尘思，四顾悄山绿。昔年虎阜游，秋叶闻幽蝉。今来宝珠洞，春渌流溪泉。灵碣龙象寂，绀壁蟏蛸悬。冈峦窅然深，竹树何便娟。揽衣造绝顶，凭吊怀豪贤。岩厓漱墨留，妙迹疑神仙。文字竟终古，黤黮兹山巅。铃铎自相语，松涛驱暮烟。岁月有代谢，古今徒慨然。
游西山·其一
作者：多敏
朝代：清

徘徊向西崦，曲径非一曲。诸峰送寒青，远树拂轻縠。回望高崖云，无心远相逐。时有微风来，吹雨洒幽竹。久立石级寒，秋色益苍肃。树杪澈清梵，经堂见幽麓。稍自理蜡屐，行将悟金栗。萧然空尘思，四顾悄山绿。
游西山·其二
作者：多敏
朝代：清

昔年虎阜游，秋叶闻幽蝉。今来宝珠洞，春渌流溪泉。灵碣龙象寂，绀壁蟏蛸悬。冈峦窅然深，竹树何便娟。揽衣造绝顶，凭吊怀豪贤。岩厓漱墨留，妙迹疑神仙。文字竟终古，黤黮兹山巅。铃铎自相语，松涛驱暮烟。岁月有代谢，古今徒慨然。
游金山作
作者：多敏
朝代：清

水晶帘外绝尘气，铃语随风下界闻。小阁窗寒微有树，长江天远不留云。春衫罗薄依松静，秋舫镫明隔水分。拈笔刻厓记游迹，下山归径入斜曛。
秋夜即事
作者：多敏
朝代：清

罗衣脆薄水天凉，小阁寒团一夜霜。曲径竹阴频闪月，疏帘花气暗添香。倚窗梦短凭秋续，剪烛书慵况夜长。病怯东风了无寐，漫随镫影绕回廊。
秋词
作者：多敏
朝代：清

露砌独立幽花侣，秋虫啼寒夜深语。棱棱风厉薄罗衣，绕径寻诗来复去。方塘一夜西风紧，苔点寒青鹤知警。晓起微吟莲叶东，满池荷芰红衣冷。
苦热
作者：多敏
朝代：清

池荷送香气，露坐判微凉。归鸟急高树，幽花明夕阳。室霉搜蠹简，草细蔓蛇床。辟暑愁无计，难寻冰雪方。
行路难
作者：多敏
朝代：清

雕轮马足秋霜深，天荆地棘惊羁心。羁心幽迥向谁诉，南辕北辙多沈吟。西风一夜歌归去，桑柘依依钓游处。
赵北口
作者：多敏
朝代：清

晓风吹遍柳花低，露叶烟条一剪齐。十二阑干陂水涨，碧玲珑唱酒帘西。
过永定河
作者：多敏
朝代：清

晓日风尘暗，披襟乍觉寒。关山诗句瘦，风水客行难。波影自明灭，烟痕故曲盘。长安回首望，云树渺无端。
钩弋夫人小印歌
作者：多敏
朝代：清

玉钩冰筋棱棱起，故印珍藏识天水。照人颜色黯人魂，颓粉零香汉宫史。绿绨自署昭阳春，倢伃故是拳夫人。金屋沈沈阿娇老，河间灵气钟其身。秋风荏苒君恩歇，秋叶哀蝉响呜咽。莫问当年尧母门，摩挲鸳石真愁绝。云阳西去女君亭，一树梨花冷曙星。只恐茂陵松柏里，空馀石马嘶冬青。
露筋祠
作者：多敏
朝代：清

椒兰玉座拜神仪，水驿孤船夜泊时。三十六陂秋水夜，流萤青闪小姑祠。
题苕溪女史秦淮秋柳卷子
作者：多敏
朝代：清

憔悴烟痕水阁头，娟娟凉露怯深秋。旧时枝叶凋零尽，写出西风一夜愁。
高邮道中
作者：多敏
朝代：清

甓社湖边路，舟行一叶深。药炉谙病骨，经卷忏愁心。水国牵幽梦，山灵笑苦吟。隔花声细细，对面有春禽。
龙幺妹歌
作者：多敏
朝代：清

弓刀小队花如雪，英雄儿女真奇绝。良玉曾闻乐府篇，兰珠争诵人才笔。丁香小幄明春华，游龙使女出龙家。肌肤妒雪眉欺月，窈窕生香海外花。小姑独处菱枝弱，姓字薰香护花叶。不将眉黛斗星妆，自有功名望南阁。绛袍斜罥丁香绦，不喜珠华喜宝刀。书开秘笈亲军事，令下如山不动摇。日将骑射教姝丽，粉腻脂香三百骑。瘴地蛮天任指挥，雪剑霜矛精击刺。昔年小丑生潢池，碧鸡无声金马痴。名地夜陷官偷活，冷月宵荧鬼守尸。王师驿骑流星急，熊罴十万分驰入。铜鼓边城拥护劳，铁券家声宣慰袭。阿兄意气如雷巅，连环双槊黄金鞯。锡封自号百蛮长，象犀远贡元和年。龙幺小妹金闺彦，姽婳将军经百战。星舒猿臂竹枝弓，秋晕霜华杨叶箭。白莲妖孽阵云凉，髑髅夜泣天徬徨。羽书一纸星火急，檄催猺勇驱天狼。阿兄抱病经秋苦，阿妹从容请缨去。芙蓉旧部领蛮奴，螭虎兵符照劲旅。扫眉傅粉女儿营，沈沈刁斗春无声。羽旗影飐鸳鸯叠，绣幕香园翡翠轻。永夜谈兵剪青烛，龙娘妙计群酋服。白头老将空咨嗟，苍鹘游军尽慑伏。猺中妖女何娉婷，娇云焰焰雄风腥。七圣刀飞古雪白，天魔神舞枯魂青。将军血战战未已，娥眉报国誓以死。三千铜弩射无声，八队云旗势如驶。人龙马虎踏营空，捷书早报甘泉宫。若从诸将论勋伐，屈指龙娘第一功。翩翩孝廉旧入幕，曾见猺仙话亲故。绿字双笺赠客诗，朱丝一角回文赋。当时佳话人传扬，至今香冢烟水荒。歌成自酹梨花酒，蛮云不语天茫茫。
叠雪中登滕王阁韵呈中丞公
作者：多时珍
朝代：清
体裁：古风

放舟已下章江界，雪虐风饕舞澎湃。长须追我捧一函，开卷波涛汹百派。龙文万斛独能扛，斫阵神兵驰不介。自然元气力排奡，宁止齿牙诵清快。子安昔日赋称工，较此须弥纳一芥。古今世事亦何常，文笔才名有成败。词章一道根性灵，布鼓雷门从此戒。况公德业炳霄壤，清若冰霜严拔薤。行看燮理坐明堂，节钺江湖诚觉隘。何期瓦缶触黄钟，满幅蛟螭森百怪。珍也生平好文史，如遇枯杨便马疥。盘空硬语启蓬心，一脱骚坛诗律械。愿公吟啸有馀情，未敢筑台思避债。
雪中登滕王阁
作者：多时珍
朝代：清
体裁：古风

舟人报入洪州界，雉堞临江俯澎湃。崔巍杰阁冠云霄，坐镇章流朝百派。滕王昔日驻旌旄，阎督当时盛宾介。座中年少有王郎，一赋才成众称快。怜才自见古人真，意气文章针引芥。古今胜迹几荒丘，此阁千年叠成败。捲飞云雨朝暮愁，出没风涛舟楫戒。遥峰隐隐淡于烟，远树濛濛纷若薤。登临不独凭吊多，放眼已觉尘寰隘。落霞孤鹜景依然，笔有化工吁可怪。莫将骈语薄前人，我欲题诗羞壁疥。此际真成旷远观，半生悔被诗书械。青鞋布袜兴有馀，此行尚了匡庐债。
挽张之洞联
作者：多祜
朝代：清
体裁：联

当代几名臣，具管夷吾天下才，惟公不愧；立言关大计，读贾太傅治安策，举国含悲。
丁酉元日
作者：多隆阿
朝代：清

重帘高捲晓风柔，散尽香烟未下钩。旧事纷烦才住手，新年景象又从头。杯中柏叶谁斟酌，案左芸编自校雠。试唤儿童烹活水，晴窗小几足清幽。好山如许未登临，少待春和再一寻。胜迹图成从笔注，幽怀写出当诗吟。亦知积冷芳华晚，敢道随年阅历深。海上云飞将作雪，清光映彻本来心。
丁酉元日·其一
作者：多隆阿
朝代：清

重帘高捲晓风柔，散尽香烟未下钩。旧事纷烦才住手，新年景象又从头。杯中柏叶谁斟酌，案左芸编自校雠。试唤儿童烹活水，晴窗小几足清幽。
丁酉元日·其二
作者：多隆阿
朝代：清

好山如许未登临，少待春和再一寻。胜迹图成从笔注，幽怀写出当诗吟。亦知积冷芳华晚，敢道随年阅历深。海上云飞将作雪，清光映彻本来心。
东符象芝
作者：多隆阿
朝代：清

净扫堂阶不受尘，嘤鸣好鸟送声频。三韩云树思吾友，两晋风标想此人。但蓄奇书资博雅，莫愁宿债损精神。园亭定有花如锦，作赋吟诗正及辰。不藏泉货祇藏书，满架牙签啸一庐。择友从宽规我傲，评诗近刻笑人疏。西窗怀旧春归后，东阁愁新月上初。同辈莫将乡愿比，四时气备有谁如。沧桑迁变此情长，一纸传书又沈阳。祇赖宾鸿通信息，生憎客燕语温凉。小桃花发明书幌，老树阴浓护讲堂。莫谓交情宜水淡，醇醪饮后想周郎。
东符象芝·其一
作者：多隆阿
朝代：清

净扫堂阶不受尘，嘤鸣好鸟送声频。三韩云树思吾友，两晋风标想此人。但蓄奇书资博雅，莫愁宿债损精神。园亭定有花如锦，作赋吟诗正及辰。
东符象芝·其三
作者：多隆阿
朝代：清

沧桑迁变此情长，一纸传书又沈阳。祇赖宾鸿通信息，生憎客燕语温凉。小桃花发明书幌，老树阴浓护讲堂。莫谓交情宜水淡，醇醪饮后想周郎。
东符象芝·其二
作者：多隆阿
朝代：清

不藏泉货祇藏书，满架牙签啸一庐。择友从宽规我傲，评诗近刻笑人疏。西窗怀旧春归后，东阁愁新月上初。同辈莫将乡愿比，四时气备有谁如。
乙未元日
作者：多隆阿
朝代：清

心惊岁月箭离弦，驹隙匆匆又著鞭。检客遗书怀故友，听儿笑语想童年。多能招忌原非福，俗事看空转近禅。懒作应酬聊静坐，重帘缓下放茶烟。看破人情有别图，听言且自托糊涂。删馀旧稿惬心寡，数遍新交知己无。世俗浇漓竞箕帚，酒肠浅狭负屠苏。天晴一色云全歛，旭日轮红耀火珠。
乙未元日·其一
作者：多隆阿
朝代：清

心惊岁月箭离弦，驹隙匆匆又著鞭。检客遗书怀故友，听儿笑语想童年。多能招忌原非福，俗事看空转近禅。懒作应酬聊静坐，重帘缓下放茶烟。
乙未元日·其二
作者：多隆阿
朝代：清

看破人情有别图，听言且自托糊涂。删馀旧稿惬心寡，数遍新交知己无。世俗浇漓竞箕帚，酒肠浅狭负屠苏。天晴一色云全歛，旭日轮红耀火珠。
九日登松峰寺东山晚眺
作者：多隆阿
朝代：清

秋山长耸秀，有客忽登临。客去山仍寂，萧萧落叶深。天澄群籁息，日晡半峰阴。一岁年华好，蹉跎又至今。树影穿林入，悠悠日已西。霜浓黄叶淡，风定白云低。偶有宾鸿至，时看野鹤栖。垂丝憔悴甚，衰柳拂长堤。
九日登松峰寺东山晚眺·其一
作者：多隆阿
朝代：清

秋山长耸秀，有客忽登临。客去山仍寂，萧萧落叶深。天澄群籁息，日晡半峰阴。一岁年华好，蹉跎又至今。
九日登松峰寺东山晚眺·其二
作者：多隆阿
朝代：清

树影穿林入，悠悠日已西。霜浓黄叶淡，风定白云低。偶有宾鸿至，时看野鹤栖。垂丝憔悴甚，衰柳拂长堤。
书斋小景
作者：多隆阿
朝代：清

偷閒逐日理诗瓢，雅托名花慰寂寥。浓绿酣红我兼取，阶前补种美人蕉。
书院夜话
作者：多隆阿
朝代：清

烧残银烛冷，兀坐小楼东。人话三更雨，秋吟一夜风。谈深欲忘象，客久羡归鸿。借问萧斋里，乡心若个同。
人参
作者：多隆阿
朝代：清

草擅嘉名草亦灵，辽东瑞草象人形。独含元气钟幽谷，欲考良材注本经。野老知珍详地道，摇光散彩应天星。痌瘝切己能拯救，不向松根采茯苓。园丁斸得向阴栽，花不争芳也自开。每到世间誇异种，须从谷内养灵胎。大丹多是误人物，小草居然济世才。可笑秦皇与汉武，偏将仙药访蓬莱。也随群卉共敷荣，朵子芽参沿俗名。在野有时依紫椴，出山将欲济苍生。调和疢疾功原大，燮理阴阳性又平。不是寻常凡草类，求沽价亦重连城。益及人人性最仁，不同人苋仅名人。柔茎定续蒸黎命，大补能回天地春。此草味甘原异俗，其根年久更通神。三桠五叶须详考，劳汝岐黄作外臣。
人参·其一
作者：多隆阿
朝代：清

草擅嘉名草亦灵，辽东瑞草象人形。独含元气钟幽谷，欲考良材注本经。野老知珍详地道，摇光散彩应天星。痌瘝切己能拯救，不向松根采茯苓。
人参·其三
作者：多隆阿
朝代：清

也随群卉共敷荣，朵子芽参沿俗名。在野有时依紫椴，出山将欲济苍生。调和疢疾功原大，燮理阴阳性又平。不是寻常凡草类，求沽价亦重连城。
人参·其二
作者：多隆阿
朝代：清

园丁斸得向阴栽，花不争芳也自开。每到世间誇异种，须从谷内养灵胎。大丹多是误人物，小草居然济世才。可笑秦皇与汉武，偏将仙药访蓬莱。
人参·其四
作者：多隆阿
朝代：清

益及人人性最仁，不同人苋仅名人。柔茎定续蒸黎命，大补能回天地春。此草味甘原异俗，其根年久更通神。三桠五叶须详考，劳汝岐黄作外臣。
关右道中杂诗
作者：多隆阿
朝代：清

征鞭且止莫频挥，徙倚车中望翠微。沿路细尘冲马起，随风轻絮扑人飞。驿旁列树因时补，水面残花何处归。芳草萋萋欣茂对，知他久已沐春晖。树大阴清鸟乱啼，一湾流水绕城西。当头云晦霞光暗，对面山高塔影低。既向街前寻寓所，又从壁上看留题。农人共说农工贵，想到前宵雨一犁。
关右道中杂诗·其一
作者：多隆阿
朝代：清

征鞭且止莫频挥，徙倚车中望翠微。沿路细尘冲马起，随风轻絮扑人飞。驿旁列树因时补，水面残花何处归。芳草萋萋欣茂对，知他久已沐春晖。
关右道中杂诗·其二
作者：多隆阿
朝代：清

树大阴清鸟乱啼，一湾流水绕城西。当头云晦霞光暗，对面山高塔影低。既向街前寻寓所，又从壁上看留题。农人共说农工贵，想到前宵雨一犁。
关山月
作者：多隆阿
朝代：清

月缺初拟雕弓弯，月满又比金刀环。时缺时满惟此月，戍卒夜夜望关山。关山以外银光烂，关山以内人肠断。金波腾地倍加寒，屈指已觉流光换。流光已换仍不归，暗处隐耀青燐飞。中原那计边塞冷，秋深犹未寄征衣。望衣不至空咄咄，扑面朔风砭肌骨。忽听关前画角声，彷佛金闺砧敲月。
再之金州次向阳堡作
作者：多隆阿
朝代：清

山峰高复高，海水深复深。水深钟锦贝，山高毓黄金。居人施网罟，垂钓验浮沈。开矿不辞瘁，披沙著意寻。近海拾海月，近山搜山林。但得衣食足，已慰百年心。东望孛兰堡，城砖古苔侵。西望石河驿，乔木郁成林。烽台颓欲尽，太平已至今。且自玩山水，陇首听鸣禽。
冬闺词
作者：多隆阿
朝代：清

琼林玉树净无瑕，轻送寒烟冷到家。欲卜年丰今有验，枝头密结雾凇花。人自偷閒我自忙，停针不语暗思量。披图数去将三九，绣线应添几许长。晓日曈昽暖不寒，家家先备晒衣竿。谁知卓午狂风起，转想前宵有月阑。
冬闺词·其一
作者：多隆阿
朝代：清

琼林玉树净无瑕，轻送寒烟冷到家。欲卜年丰今有验，枝头密结雾凇花。
冬闺词·其三
作者：多隆阿
朝代：清

晓日曈昽暖不寒，家家先备晒衣竿。谁知卓午狂风起，转想前宵有月阑。
冬闺词·其二
作者：多隆阿
朝代：清

人自偷閒我自忙，停针不语暗思量。披图数去将三九，绣线应添几许长。
出省感事
作者：多隆阿
朝代：清

征鞭遥指客匆匆，三叠阳关曲未终。在道惟依识途马，此生原似印泥鸿。姑留冷面辞春酒，敢把冰心告夏虫。借问高翔千仞凤，待时可许信天翁。策马频催薄笨车，夕阳隐隐半天霞。依人我亦堂前燕，见小谁非井底蛙。牵惹馀情惟岸柳，勾留客子剩山花。知心独有中宵梦，夜夜催予速到家。
出省感事·其一
作者：多隆阿
朝代：清

征鞭遥指客匆匆，三叠阳关曲未终。在道惟依识途马，此生原似印泥鸿。姑留冷面辞春酒，敢把冰心告夏虫。借问高翔千仞凤，待时可许信天翁。
出省感事·其二
作者：多隆阿
朝代：清

策马频催薄笨车，夕阳隐隐半天霞。依人我亦堂前燕，见小谁非井底蛙。牵惹馀情惟岸柳，勾留客子剩山花。知心独有中宵梦，夜夜催予速到家。
刺麻屯晓发
作者：多隆阿
朝代：清

旅宿难成寐，催装趁早行。疏灯孤店冷，残月五更明。冒曙人无语，冲寒马有声。途长时畏雨，切切望秋晴。
南塘夏景
作者：多隆阿
朝代：清

十亩园林入画图，山庄佳景足清娱。鸣堪卜雨蛙栖树，穴待穿墙雀伏雏。溪阔鸥多翻叠浪，池深蚌老孕真珠。年年作客劳车马，借问尘寰胜此无。拨却荒藤过故墟，晴游何必驾巾车。乘时博趣聊娱目，玩景从心当读书。鹳立垤旁频啄蚁，鴗蹲洲畔自窥鱼。源头活水悠悠去，欲赏清流试问渠。
南塘夏景·其一
作者：多隆阿
朝代：清

十亩园林入画图，山庄佳景足清娱。鸣堪卜雨蛙栖树，穴待穿墙雀伏雏。溪阔鸥多翻叠浪，池深蚌老孕真珠。年年作客劳车马，借问尘寰胜此无。
南塘夏景·其二
作者：多隆阿
朝代：清

拨却荒藤过故墟，晴游何必驾巾车。乘时博趣聊娱目，玩景从心当读书。鹳立垤旁频啄蚁，鴗蹲洲畔自窥鱼。源头活水悠悠去，欲赏清流试问渠。
即事
作者：多隆阿
朝代：清

鸟雀暮归树，牛羊暮归村。游子方驻马，阿母正倚门。斗然见儿面，喜极泪沾巾。谓得汝病信，忧集忘饔飧。旅处纵云顺，怀乡犹苦辛。况乃值坎壈，郁郁倍伤身。鸿信既濡滞，鲤书复沈沦。望汝如望岁，从朝望至昏。半日犹蹙眉，此际眉忽展。欢喜容愉愉，诘问情款款。药饵需人煎，谁与尔相伴。安否有人看，谁与尔相善。尔衣或单寒，尔运亦屯蹇。一一诉根原，烛昏花再剪。出门望星天，斗柄已东转。昨宵觉夜长，今宵觉夜短。来朝命庖厨，割鸡与炊稻。菜汋腌菘芹，果陈乾梨枣。烹饪虽未精，适口即为宝。外乡饫肥甘，岂如乡味好。健胃复和脾，毋使颜色槁。忆昔汝未归，触目总烦恼。烦恼日益加，鬓发日益老。汝久客异乡，身体须善保。生聚谁不喜，生离谁不忧。宜知离与聚，亦各有其由。守株终无益，而令岁月偷。何如越乡国，负笈事远游。亲师并取友，三益须兼收。子果能循此，我亦弗多求。远游必有方，古人善为谋。家书频相寄，鱼雁莫勾留。
即事·其一
作者：多隆阿
朝代：清

鸟雀暮归树，牛羊暮归村。游子方驻马，阿母正倚门。斗然见儿面，喜极泪沾巾。谓得汝病信，忧集忘饔飧。旅处纵云顺，怀乡犹苦辛。况乃值坎壈，郁郁倍伤身。鸿信既濡滞，鲤书复沈沦。望汝如望岁，从朝望至昏。
即事·其三
作者：多隆阿
朝代：清

来朝命庖厨，割鸡与炊稻。菜汋腌菘芹，果陈乾梨枣。烹饪虽未精，适口即为宝。外乡饫肥甘，岂如乡味好。健胃复和脾，毋使颜色槁。忆昔汝未归，触目总烦恼。烦恼日益加，鬓发日益老。汝久客异乡，身体须善保。
即事·其二
作者：多隆阿
朝代：清

半日犹蹙眉，此际眉忽展。欢喜容愉愉，诘问情款款。药饵需人煎，谁与尔相伴。安否有人看，谁与尔相善。尔衣或单寒，尔运亦屯蹇。一一诉根原，烛昏花再剪。出门望星天，斗柄已东转。昨宵觉夜长，今宵觉夜短。
即事·其四
作者：多隆阿
朝代：清

生聚谁不喜，生离谁不忧。宜知离与聚，亦各有其由。守株终无益，而令岁月偷。何如越乡国，负笈事远游。亲师并取友，三益须兼收。子果能循此，我亦弗多求。远游必有方，古人善为谋。家书频相寄，鱼雁莫勾留。
古城
作者：多隆阿
朝代：清

古迹凭谁问，残碑仅记年。荒城今若此，古堞久颓然。戟拾沙中铁，人耕郭外田。倦倚危石坐，老树郁春烟。莫笑岘山泪，羊公传至今。此城应有主，何事竟难寻。迹向苔中没，春从雨后深。潮来冲岛响，似听鼓鼙音。
古城·其一
作者：多隆阿
朝代：清

古迹凭谁问，残碑仅记年。荒城今若此，古堞久颓然。戟拾沙中铁，人耕郭外田。倦倚危石坐，老树郁春烟。
古城·其二
作者：多隆阿
朝代：清

莫笑岘山泪，羊公传至今。此城应有主，何事竟难寻。迹向苔中没，春从雨后深。潮来冲岛响，似听鼓鼙音。
古意
作者：多隆阿
朝代：清

碎瓦颓垣碧水西，可怜红粉委黄泥。多情转属閒莺燕，犹吊花魂尽意啼。
四围峰峦秀峛崺翠屏长中有读书人结庐山之阳笺注搜毛郑典谟溯虞唐敢道知希贵惟恐学业荒相彼幽谷兰无言祇自芳
作者：多隆阿
朝代：清

古人重实学，今人盗虚声。窃取糟粕馀，富贵博恩荣。衣锦誇闾里，策肥动公卿。譬如三春花，转瞬萎荒城。岂知松与柏，终古性常贞。鹏抟万里风，乃贻鸴鸠笑。士拓万古胸，乃致庸俗诮。曲高和者稀，谁解宫商妙。守志须益坚，切莫投时好。人言何足凭，登高发远啸。南山有松柏，郁郁百千寻。云中耸干直，岭上结根深。饱沾雨露润，坚成铁石心。充作栋梁材，巨室独胜任。寄语众桃李，莫急出山林。藤萝附乔木，青青引蔓长。叶繁拟古柏，华密傲甘棠。自谓得所托，岂复慎周防。一旦木或颓，与之俱同僵。所以有志士，独立守故常。
四围峰峦秀峛崺翠屏长中有读书人结庐山之阳笺注搜毛郑典谟溯虞唐敢道知希贵惟恐学业荒相彼幽谷兰无言祇自芳·其一
作者：多隆阿
朝代：清

古人重实学，今人盗虚声。窃取糟粕馀，富贵博恩荣。衣锦誇闾里，策肥动公卿。譬如三春花，转瞬萎荒城。岂知松与柏，终古性常贞。
四围峰峦秀峛崺翠屏长中有读书人结庐山之阳笺注搜毛郑典谟溯虞唐敢道知希贵惟恐学业荒相彼幽谷兰无言祇自芳·其三
作者：多隆阿
朝代：清

南山有松柏，郁郁百千寻。云中耸干直，岭上结根深。饱沾雨露润，坚成铁石心。充作栋梁材，巨室独胜任。寄语众桃李，莫急出山林。
四围峰峦秀峛崺翠屏长中有读书人结庐山之阳笺注搜毛郑典谟溯虞唐敢道知希贵惟恐学业荒相彼幽谷兰无言祇自芳·其二
作者：多隆阿
朝代：清

鹏抟万里风，乃贻鸴鸠笑。士拓万古胸，乃致庸俗诮。曲高和者稀，谁解宫商妙。守志须益坚，切莫投时好。人言何足凭，登高发远啸。
四围峰峦秀峛崺翠屏长中有读书人结庐山之阳笺注搜毛郑典谟溯虞唐敢道知希贵惟恐学业荒相彼幽谷兰无言祇自芳·其四
作者：多隆阿
朝代：清

藤萝附乔木，青青引蔓长。叶繁拟古柏，华密傲甘棠。自谓得所托，岂复慎周防。一旦木或颓，与之俱同僵。所以有志士，独立守故常。
复州十咏
作者：多隆阿
朝代：清

缕缕炊烟起陌头，随风缥缈上城楼。飞鸿渡岭云低就，触浪淘沙水急流。日映荒台千壑冷，霜催古木万峰秋。前生欠得长途债，又自驱车下复州。地志详查记未讹，一州形胜入包罗。山连北界花椒岛，水绕东陲毕里河。户尚淳良污俗少，人敦礼让古风多。年年倘有丰年庆，四野应听击壤歌。随缘寓目尽怡情，缓缓扬鞭计路行。衰柳经秋全绕郭，寒溪如带半围城。乡人淡泊差无竞，古迹流传尚有名。默想今宵天上月，知他还自照西平。浑沦元气足包涵，到处泉流水尽甘。八里荒庄居郭北，十寻古塔建城南。个中应有灵光现，寺内谁将佛果参。灌顶醍醐真梦醒，问渠可也溯龙潭。危崖特立望西东，削壁高延夕照红。苔径今朝馀冷艳，莲泡昔日足香风。人探胜迹精神健，物值深秋色相空。海上扁舟波浪涌，遥遥一叶走孤篷。不须扪葛苦登攀，策马流连万壑间。溪水朝宗归大海，峰峦作势赴横山。村边野老时来去，渚外沙鸥自往还。岛屿周围如片叶，有人指点小舟湾。石枰留迹在山巅，语带荒唐说地仙。老者手谈拈子日，樵人观局烂柯年。小池如鉴澄秋影，天木干云络晚烟。待到夜深明月上，有谁悟彻慧珠圆。混混泉流出小塘，村居父老得其详。因言此水三冬暖，不似人情一味凉。看彼波中凝线绿，知他坎下毓硫黄。每逢胜境留心记，此是辽东第六汤。相逢何必问根苗，搏土为薪记两辽。地下神奇钟石炭，人间货利设煤窑。开山作穴如穿井，引火成炊不采樵。水上轻舟代陆马，扬帆日望海门潮。州城距镇仰山灵，四面峰峦叠翠屏。菊蕊凝香三径老，鲻鱼入韨半街腥。寺中日色偎楼赤，岛外云光射海青。顾氏将军荒冢在，閒寻墓志读碑铭。
复州十咏·其一
作者：多隆阿
朝代：清

缕缕炊烟起陌头，随风缥缈上城楼。飞鸿渡岭云低就，触浪淘沙水急流。日映荒台千壑冷，霜催古木万峰秋。前生欠得长途债，又自驱车下复州。
复州十咏·其七
作者：多隆阿
朝代：清

石枰留迹在山巅，语带荒唐说地仙。老者手谈拈子日，樵人观局烂柯年。小池如鉴澄秋影，天木干云络晚烟。待到夜深明月上，有谁悟彻慧珠圆。
复州十咏·其三
作者：多隆阿
朝代：清

随缘寓目尽怡情，缓缓扬鞭计路行。衰柳经秋全绕郭，寒溪如带半围城。乡人淡泊差无竞，古迹流传尚有名。默想今宵天上月，知他还自照西平。
复州十咏·其九
作者：多隆阿
朝代：清

相逢何必问根苗，搏土为薪记两辽。地下神奇钟石炭，人间货利设煤窑。开山作穴如穿井，引火成炊不采樵。水上轻舟代陆马，扬帆日望海门潮。
复州十咏·其二
作者：多隆阿
朝代：清

地志详查记未讹，一州形胜入包罗。山连北界花椒岛，水绕东陲毕里河。户尚淳良污俗少，人敦礼让古风多。年年倘有丰年庆，四野应听击壤歌。
复州十咏·其五
作者：多隆阿
朝代：清

危崖特立望西东，削壁高延夕照红。苔径今朝馀冷艳，莲泡昔日足香风。人探胜迹精神健，物值深秋色相空。海上扁舟波浪涌，遥遥一叶走孤篷。
复州十咏·其八
作者：多隆阿
朝代：清

混混泉流出小塘，村居父老得其详。因言此水三冬暖，不似人情一味凉。看彼波中凝线绿，知他坎下毓硫黄。每逢胜境留心记，此是辽东第六汤。
复州十咏·其六
作者：多隆阿
朝代：清

不须扪葛苦登攀，策马流连万壑间。溪水朝宗归大海，峰峦作势赴横山。村边野老时来去，渚外沙鸥自往还。岛屿周围如片叶，有人指点小舟湾。
复州十咏·其十
作者：多隆阿
朝代：清

州城距镇仰山灵，四面峰峦叠翠屏。菊蕊凝香三径老，鲻鱼入韨半街腥。寺中日色偎楼赤，岛外云光射海青。顾氏将军荒冢在，閒寻墓志读碑铭。
复州十咏·其四
作者：多隆阿
朝代：清

浑沦元气足包涵，到处泉流水尽甘。八里荒庄居郭北，十寻古塔建城南。个中应有灵光现，寺内谁将佛果参。灌顶醍醐真梦醒，问渠可也溯龙潭。
夜宿枣林
作者：多隆阿
朝代：清

旅馆无人识，幽怀祇自知。孤灯听雨夜，小坐忆家时。点碎敲阶急，衾凉入梦迟。驿亭街上柳，一一发新枝。
夜渔词
作者：多隆阿
朝代：清

更鸡尚未鸣，乘月披衣起。负网思夜渔，行近溪头止。水浅刚没膝，网撒寒波里。拨剌激作声，鲨鮀十馀尾。得意不贪多，差足奉甘旨。收网缓缓归，残月坠烟水。
宁远道中
作者：多隆阿
朝代：清

车马共悠悠，长驱不暂留。疏林黄叶雨，远浦碧云秋。山水资佳兴，关河纪胜游。乡心正无限，归雁下汀洲。
客久
作者：多隆阿
朝代：清

客久思乡切，行装整束频。言归三月暮，又负一年春。野草馋征马，山花媚路人。计途分远近，历历望城闉。
寒夜偶成
作者：多隆阿
朝代：清

案左摊书子细寻，俗缘全向静中沈。三冬月色三更淡，一往诗情一夜深。勉向时途尝学步，难将古调遇知音。当年自恃年华富，那想蹉跎直到今。狂风顿起吼庭槐，蓦地惊人倦眼开。句得枕边随梦去，心从静后触思来。言能实践殊关学，悟到虚元不算才。光射纸窗天欲曙，残灯犹映读书台。
寒夜偶成·其一
作者：多隆阿
朝代：清

案左摊书子细寻，俗缘全向静中沈。三冬月色三更淡，一往诗情一夜深。勉向时途尝学步，难将古调遇知音。当年自恃年华富，那想蹉跎直到今。
寒夜偶成·其二
作者：多隆阿
朝代：清

狂风顿起吼庭槐，蓦地惊人倦眼开。句得枕边随梦去，心从静后触思来。言能实践殊关学，悟到虚元不算才。光射纸窗天欲曙，残灯犹映读书台。
庚寅元日
作者：多隆阿
朝代：清

屠苏小酌瓮头春，净几明窗不染尘。诗欲求工常近拙，书缘温故始知新。每寻野老求遗事，恒辑残编寿古人。架上牙签分甲乙，启心何异德为邻。香薰小屋暖于春，静掩双扉远俗尘。家政宏规思率旧，文章花样喜从新。大苏谑世惟谈鬼，小谢怜才更奖人。一卷经书读未尽，车声门外又粼粼。
庚寅元日·其一
作者：多隆阿
朝代：清

屠苏小酌瓮头春，净几明窗不染尘。诗欲求工常近拙，书缘温故始知新。每寻野老求遗事，恒辑残编寿古人。架上牙签分甲乙，启心何异德为邻。
庚寅元日·其二
作者：多隆阿
朝代：清

香薰小屋暖于春，静掩双扉远俗尘。家政宏规思率旧，文章花样喜从新。大苏谑世惟谈鬼，小谢怜才更奖人。一卷经书读未尽，车声门外又粼粼。
征人怨
作者：多隆阿
朝代：清

满面胡沙满目尘，相逢都是转蓬身。十年边塞家无信，二月关山草不春。逐队惟调鏖战马，盼归应念倚闾人。夜深未敢登台望，多恐青枫化鬼燐。咄咄书空手自叉，误将归信卜灯花。霜催岭外翩翻雁，雪逼营前瑟缩鸦。岂有奇勋分虎竹，可怜寒夜渡龙沙。金闺应有刀环梦，祇道征夫不忆家。伊州唱罢又凉州，衽甲横矛阅几秋。塞上胡儿时浴马，闺中少妇定登楼。心惊绝域雁空渡，目极长河水自流。苦战沙场筋力尽，论功卫霍独封侯。噭噭猿猱啼夜阑，男儿有泪莫轻弹。烽烟匝地薰心热，铁甲如冰透骨寒。每侍将军接短战，曾因夜月望长安。几人博得封侯印，赢取霜华两鬓看。
征人怨·其一
作者：多隆阿
朝代：清

满面胡沙满目尘，相逢都是转蓬身。十年边塞家无信，二月关山草不春。逐队惟调鏖战马，盼归应念倚闾人。夜深未敢登台望，多恐青枫化鬼燐。
征人怨·其三
作者：多隆阿
朝代：清

伊州唱罢又凉州，衽甲横矛阅几秋。塞上胡儿时浴马，闺中少妇定登楼。心惊绝域雁空渡，目极长河水自流。苦战沙场筋力尽，论功卫霍独封侯。
征人怨·其二
作者：多隆阿
朝代：清

咄咄书空手自叉，误将归信卜灯花。霜催岭外翩翻雁，雪逼营前瑟缩鸦。岂有奇勋分虎竹，可怜寒夜渡龙沙。金闺应有刀环梦，祇道征夫不忆家。
征人怨·其四
作者：多隆阿
朝代：清

噭噭猿猱啼夜阑，男儿有泪莫轻弹。烽烟匝地薰心热，铁甲如冰透骨寒。每侍将军接短战，曾因夜月望长安。几人博得封侯印，赢取霜华两鬓看。
惜春词
作者：多隆阿
朝代：清

已往许多春，古人得所遇。去去不复回，如水向东注。四时景全佳，惟春倍可慕。万紫与千红，一篇绚烂赋。春来拒未能，春去留不住。惜春复惜春，花飞又无数。
抵家偶成
作者：多隆阿
朝代：清

才系紫骝马，随敲白板扉。一堂人尽喜，千里客初归。泉水烹茶馥，河鱼入馔肥。门前秋尚浅，杨柳似依依。
拟十索曲
作者：多隆阿
朝代：清

金粟散天香，琼枝缀玉蕊。采向小山头，携入深闺里。服此驻红颜，从郎索桂子。花开小院香，花落儿童扫。伤春春不知，蜂蝶同懊恼。何物许忘忧，从郎索萱草。清爱荷叶香，凉喜藕丝片。因泛莲渚舟，欲障蓉花面。明月一手擎，从郎索团扇。
拟十索曲·其一
作者：多隆阿
朝代：清

金粟散天香，琼枝缀玉蕊。采向小山头，携入深闺里。服此驻红颜，从郎索桂子。
拟十索曲·其三
作者：多隆阿
朝代：清

清爱荷叶香，凉喜藕丝片。因泛莲渚舟，欲障蓉花面。明月一手擎，从郎索团扇。
拟十索曲·其二
作者：多隆阿
朝代：清

花开小院香，花落儿童扫。伤春春不知，蜂蝶同懊恼。何物许忘忧，从郎索萱草。
拟古
作者：多隆阿
朝代：清

世道幻于鬼，人情薄如纸。有人初娶妻，恩爱真无比。观伊燕昵私，若与同生死。岁月曾几何，波澜从中起。弃捐旧缟綦，眷恋新桃李。桃李非正颜，延誉不知耻。旧人如寇雠，新人足欢喜。结发糟糠妻，绝之已如此。
拟古
作者：多隆阿
朝代：清

甲帐妾不见，砧声君不闻。君怀深闺梦，妾望塞边云。不如天上月，照妾复照君。
新秋之密峰岭因重游洼子塘即景得句
作者：多隆阿
朝代：清

苍苍木叶老将枯，点缀峰峦似画图。细语秋虫随草伏，高飞鸷鸟入云无。马行僻道凭衔勒，人走危桥借杖扶。岭势巍峨千百丈，登临绝顶望平芜。
旅怀呈德济堂同年
作者：多隆阿
朝代：清

才觉凉风袭碧纱，空堂老树集昏鸦。閒从窗下听风叶，也似春前感落花。诗写性情存旧草，水分甘苦试新茶。飘蓬燕韨勾留久，旅馆萧条不是家。
旅次
作者：多隆阿
朝代：清

宿鸟归巢际，行踪暂驻时。人忙问夜屡，鸡懒报更迟。起视马刍尽，仰观斗柄移。征车急就路，好鸟唤高枝。
旅邸久寓出郊有作
作者：多隆阿
朝代：清

旭日流晖处处同，才知暖律入辽东。疏杨细柳全含绿，文杏夭桃尚未红。已见阳光猜野马，还将雨意卜飞虫。栽培倾覆因材笃，谁体天心补化工。
旅邸杂感
作者：多隆阿
朝代：清

安居先要此心平，察察为怀是小明。蚁垤虽微或碍步，羊肠极曲恐难行。人宜脱俗嫌违众，事不妨奇要近情。回想春游听鸟语，长堤林外鹧鸪声。
旅馆消夏
作者：多隆阿
朝代：清

深藏一室淡无言，厌听门前俗客喧。雅爱閒花求物本，静参流水活心源。事从错后方知悔，扇到炎中不解烦。一片寒瓜心顿定，何须强制验风幡。松棚高荫读书堂，抱膝吟诗逸兴长。冷眼观人原近刻，温风入室尚含凉。蕉才著雨声先到，菊未开花叶已香。隔户看云云自在，不为霖雨不空忙。
旅馆消夏·其一
作者：多隆阿
朝代：清

深藏一室淡无言，厌听门前俗客喧。雅爱閒花求物本，静参流水活心源。事从错后方知悔，扇到炎中不解烦。一片寒瓜心顿定，何须强制验风幡。
旅馆消夏·其二
作者：多隆阿
朝代：清

松棚高荫读书堂，抱膝吟诗逸兴长。冷眼观人原近刻，温风入室尚含凉。蕉才著雨声先到，菊未开花叶已香。隔户看云云自在，不为霖雨不空忙。
旅馆雨夜
作者：多隆阿
朝代：清

扫床强伏枕，蝶梦竟难寻。萧瑟三更雨，凄凉一夜心。壁寒灯影淡，院湿柝声沈。倍助家乡思，幽蛩故故吟。
春日咏怀
作者：多隆阿
朝代：清

鸣春好鸟语双双，又听晨钟向晓撞。渡岭闲云穿石罅，匝庭密树荫纱窗。交人意淡恒违俗，爱古心高不受降。积闷年来遣未得，浇书怡喜酒盈缸。事不从心大半乖，随机何用巧安排。花能蠲忿须寻种，梦傥游仙也慰怀。暖谷生春消积雪，和风无力破沈霾。算来差有家居好，独掩柴扉坐小斋。受戒何须读楞严，情多或许脱尘凡。惟求长厚如张季，莫蹈清狂似阮咸。学积十年安我拙，心澄一片任人谗。何当驾得扁舟去，好趁长风饱挂帆。
春日咏怀·其一
作者：多隆阿
朝代：清

鸣春好鸟语双双，又听晨钟向晓撞。渡岭闲云穿石罅，匝庭密树荫纱窗。交人意淡恒违俗，爱古心高不受降。积闷年来遣未得，浇书怡喜酒盈缸。
春日咏怀·其三
作者：多隆阿
朝代：清

受戒何须读楞严，情多或许脱尘凡。惟求长厚如张季，莫蹈清狂似阮咸。学积十年安我拙，心澄一片任人谗。何当驾得扁舟去，好趁长风饱挂帆。
春日咏怀·其二
作者：多隆阿
朝代：清

事不从心大半乖，随机何用巧安排。花能蠲忿须寻种，梦傥游仙也慰怀。暖谷生春消积雪，和风无力破沈霾。算来差有家居好，独掩柴扉坐小斋。
春日杂兴
作者：多隆阿
朝代：清

物性宜探索，閒从静里求。风和知燕喜，雨暴替花愁。冈凸沙旋走，田凹水聚流。友人云树隔，怅望意悠悠。
春柳
作者：多隆阿
朝代：清

柳花未吐柳条柔，才沐春恩叶已稠。李固逢君登甲第，王恭比汝擅风流。肯随文杏遮芳甸，欲傍垂杨隐画楼。自是向阳真得地，清阴不在曲江头。当年曾读义山词，也欲随人唱柳枝。暗托青云添感慨，隐牵红豆助相思。已过飞絮春方老，未到酣眠梦尚迟。偶尔偷閒赏花外，才知不是少年时。
春柳·其一
作者：多隆阿
朝代：清

柳花未吐柳条柔，才沐春恩叶已稠。李固逢君登甲第，王恭比汝擅风流。肯随文杏遮芳甸，欲傍垂杨隐画楼。自是向阳真得地，清阴不在曲江头。
春柳·其二
作者：多隆阿
朝代：清

当年曾读义山词，也欲随人唱柳枝。暗托青云添感慨，隐牵红豆助相思。已过飞絮春方老，未到酣眠梦尚迟。偶尔偷閒赏花外，才知不是少年时。
春游出郊
作者：多隆阿
朝代：清

和风习习送微凉，谷雨初逢昼渐长。紫燕飞飞穿杞柳，青蛙阁阁闹池塘。无名小草同争艳，有色閒花亦解香。偶值熟人谈往事，征车且缓驻斜阳。
春闺曲
作者：多隆阿
朝代：清

一架荼蘼引蔓长，轻盈摇曳晚风香。折来暂供花瓶养，好待明朝助晓妆。花风有信盼花辰，羯鼓催花不厌频。待到花开转惆怅，来朝花谢又愁人。
春闺曲·其一
作者：多隆阿
朝代：清

一架荼蘼引蔓长，轻盈摇曳晚风香。折来暂供花瓶养，好待明朝助晓妆。
春闺曲·其二
作者：多隆阿
朝代：清

花风有信盼花辰，羯鼓催花不厌频。待到花开转惆怅，来朝花谢又愁人。
暮春感事
作者：多隆阿
朝代：清

太息人情薄似纱，暌乖相聚亦天涯。松萝自号同心草，荃蕙空传并蒂花。有铁虽多刚铸错，其圭可宝竟留瑕。悠悠泛泛良朋少，误听浮言计总差。静夜思量宜自惭，漫将樛木托周南。李生路侧人知苦，荠育园中味本甘。饮恨无声怜乳燕，多丝自缚笑春蚕。深闺月上看花影，想像凄凉意不堪。
暮春感事·其一
作者：多隆阿
朝代：清

太息人情薄似纱，暌乖相聚亦天涯。松萝自号同心草，荃蕙空传并蒂花。有铁虽多刚铸错，其圭可宝竟留瑕。悠悠泛泛良朋少，误听浮言计总差。
暮春感事·其二
作者：多隆阿
朝代：清

静夜思量宜自惭，漫将樛木托周南。李生路侧人知苦，荠育园中味本甘。饮恨无声怜乳燕，多丝自缚笑春蚕。深闺月上看花影，想像凄凉意不堪。
暮秋由一面山之金州长甸铺作
作者：多隆阿
朝代：清

时维月初三，尚属寒露节。友人驾巾车，邀我探岩穴。匆匆整行装，悠悠循轨辙。清晨犹戒寒，卓午始微热。爽气拓清秋，万象同皎洁。何须事高攀，即此足欢悦。况彼好峰峦，环围如屏列。越岭石齿尖，齧残轮蹄铁。行行数十里，西望一面山。山峰插天起，新霁豁秋颜。石危撑上下，藓老皴痕斑。泉清出涧底，溪流漾几湾。对此尘心静，惟觉客情閒。驻车惬幽赏，片云自往还。村小藏凹里，炊烟出树间。夕阳冉冉下，新月一钩弯。夜行一更馀，倦寻村庄宿。小车街前停，敲门进茅屋。主人喜客来，迅疾命童仆。韨远少珍羞，差慰家酿熟。斟酌当洗尘，佐食割鸡肉。醰醰笑语温，烛剪花再馥。拂床且少眠，鸡鸣近载夙。渐入黑甜乡，梦绕山之麓。来日向南行，车从峡道走。渐入山坳中，四围峰峦陡。或如狮象驼，或如牛马狗。或如小儿孙，俯仰随老叟。或如孤立鹤，群鸡为其偶。大造呈奇观，形态包众有。仰面观上天，大若数十亩。小憩借禅林，烹茶代清酒。磨盘山下路，曲曲近水隈。浮沙没车辙，马缓扬鞭催。人家临涧外，旅店巷口开。游倦趁早宿，解装入门来。院僻杂草芥，榻垢腻尘灰。倦极难骤寐，屡次剪灯煤。小立石阶下，斗杓暗转魁。秋声听不尽，落叶下荒台。闻鸡复命驾，早渡碧流河。再行三五里，村小枕山阿。桥横东西涧，场筑南北坡。老农呼岁歉，害稼暑雨多。适逢三叉路，未敢率尔过。停车子细问，周行亦不讹。在原碾白草，踰岭陟翠螺。牧童不解事，犹作太平歌。红日正三竿，已到太平岭。霜严启朝晴，随意观山景。草屋锁炊烟，黄叶淡村影。沽酒店挂帘，充饥客谈饼。更喜贤主人，饮食随所请。言及本州官，立法独尚猛。此属救时才，差能安四境。努力且加餐，再试骥足骋。既到红觜城，税驾天尚早。登彼烽台高，远望秋光好。海水涌清波，舟帆悬素缟。曲折顺风行，宛转绕群岛。韨井在城东，阛阓储货宝。地名貔子窝，古迹莫寻讨。且自畅幽情，得句入腹稿。就下水东流，谁挽狂澜倒。昨宵寻店宿，今朝问客程。卓午风微动，雾散一天晴。连村多閒舍，流亡合族行。户牖大半塞，草木败纵横。差似已屋社，不受天阳明。尚有勾留者，閒将水旱评。连年遭淫雨，那得卜西成。宿愁因触起，感叹难为情。友为金州人，归家就熟路。因将捷径寻，转被歧途误。一误再误馀，日晚渐昏暮。好月近上弦，清光照奔赴。风定晚烟霏，轻笼若薄雾。曲折避塍沟，巾车不留住。尚有五六里，指说长甸铺。人声依稀闻，灯火出村树。
暮秋由一面山之金州长甸铺作·其一
作者：多隆阿
朝代：清

时维月初三，尚属寒露节。友人驾巾车，邀我探岩穴。匆匆整行装，悠悠循轨辙。清晨犹戒寒，卓午始微热。爽气拓清秋，万象同皎洁。何须事高攀，即此足欢悦。况彼好峰峦，环围如屏列。越岭石齿尖，齧残轮蹄铁。
暮秋由一面山之金州长甸铺作·其七
作者：多隆阿
朝代：清

红日正三竿，已到太平岭。霜严启朝晴，随意观山景。草屋锁炊烟，黄叶淡村影。沽酒店挂帘，充饥客谈饼。更喜贤主人，饮食随所请。言及本州官，立法独尚猛。此属救时才，差能安四境。努力且加餐，再试骥足骋。
暮秋由一面山之金州长甸铺作·其三
作者：多隆阿
朝代：清

夜行一更馀，倦寻村庄宿。小车街前停，敲门进茅屋。主人喜客来，迅疾命童仆。韨远少珍羞，差慰家酿熟。斟酌当洗尘，佐食割鸡肉。醰醰笑语温，烛剪花再馥。拂床且少眠，鸡鸣近载夙。渐入黑甜乡，梦绕山之麓。
暮秋由一面山之金州长甸铺作·其九
作者：多隆阿
朝代：清

昨宵寻店宿，今朝问客程。卓午风微动，雾散一天晴。连村多閒舍，流亡合族行。户牖大半塞，草木败纵横。差似已屋社，不受天阳明。尚有勾留者，閒将水旱评。连年遭淫雨，那得卜西成。宿愁因触起，感叹难为情。
暮秋由一面山之金州长甸铺作·其二
作者：多隆阿
朝代：清

行行数十里，西望一面山。山峰插天起，新霁豁秋颜。石危撑上下，藓老皴痕斑。泉清出涧底，溪流漾几湾。对此尘心静，惟觉客情閒。驻车惬幽赏，片云自往还。村小藏凹里，炊烟出树间。夕阳冉冉下，新月一钩弯。
暮秋由一面山之金州长甸铺作·其五
作者：多隆阿
朝代：清

磨盘山下路，曲曲近水隈。浮沙没车辙，马缓扬鞭催。人家临涧外，旅店巷口开。游倦趁早宿，解装入门来。院僻杂草芥，榻垢腻尘灰。倦极难骤寐，屡次剪灯煤。小立石阶下，斗杓暗转魁。秋声听不尽，落叶下荒台。
暮秋由一面山之金州长甸铺作·其八
作者：多隆阿
朝代：清

既到红觜城，税驾天尚早。登彼烽台高，远望秋光好。海水涌清波，舟帆悬素缟。曲折顺风行，宛转绕群岛。韨井在城东，阛阓储货宝。地名貔子窝，古迹莫寻讨。且自畅幽情，得句入腹稿。就下水东流，谁挽狂澜倒。
暮秋由一面山之金州长甸铺作·其六
作者：多隆阿
朝代：清

闻鸡复命驾，早渡碧流河。再行三五里，村小枕山阿。桥横东西涧，场筑南北坡。老农呼岁歉，害稼暑雨多。适逢三叉路，未敢率尔过。停车子细问，周行亦不讹。在原碾白草，踰岭陟翠螺。牧童不解事，犹作太平歌。
暮秋由一面山之金州长甸铺作·其十
作者：多隆阿
朝代：清

友为金州人，归家就熟路。因将捷径寻，转被歧途误。一误再误馀，日晚渐昏暮。好月近上弦，清光照奔赴。风定晚烟霏，轻笼若薄雾。曲折避塍沟，巾车不留住。尚有五六里，指说长甸铺。人声依稀闻，灯火出村树。
暮秋由一面山之金州长甸铺作·其四
作者：多隆阿
朝代：清

来日向南行，车从峡道走。渐入山坳中，四围峰峦陡。或如狮象驼，或如牛马狗。或如小儿孙，俯仰随老叟。或如孤立鹤，群鸡为其偶。大造呈奇观，形态包众有。仰面观上天，大若数十亩。小憩借禅林，烹茶代清酒。
望医巫闾山
作者：多隆阿
朝代：清

群山如奔马，崚嶒豁远眸。东畔绾凌河，西陲控锦州。北连紫塞关，南赴碧海流。峻岭入云表，元气共沈浮。尖峰插天末，石笋排戈矛。削壁不可攀，似拒人探幽。下应有巨壑，深邃蛰龙虬。画笔写五岳，尚堪恣卧游。况逢真名山，众山非其俦。何当因羽化，高踞最上头。我闻长白山，山高数万仞。未入古版图，因让此山峻。拔地更摩天，指作幽州镇。诸峰如儿孙，俯首各效顺。木叶虽有名，视此称后进。石产珣玗琪，尔雅堪徵信。疑即今锦川，珍奇同玉润。宝藏待人求，山灵不悭吝。朅来值夏初，残花落成阵。领略勿太疏，停车子细认。山上何所有，言有望海堂。昔有耶律氏，读书山之阳。高名标史册，让德迈寻常。大地涵灵秀，阅世产贤良。贺公乃继起，进退慎行藏。盗贼俱遵化，干戈靖一乡。管公避魏乱，龙头姓名芳。何如参性道，后学见羹墙。驱车过山侧，极目引领望。古人不可作，临风慨以慷。巫能通鬼神，医能别生死。与人均有益，山名或取此。小道有可观，今则失其理。古寺大禅林，安居永不徙。鼓铙杂钟声，满目佛家子。更有老头陀，伊言祖李耳。拜忏崇香灯，住持云霞里。释家源无生，岂在承欢喜。道家源无为，岂在邀福祉。姑置两不论，倦游将归矣。
望医巫闾山·其一
作者：多隆阿
朝代：清

群山如奔马，崚嶒豁远眸。东畔绾凌河，西陲控锦州。北连紫塞关，南赴碧海流。峻岭入云表，元气共沈浮。尖峰插天末，石笋排戈矛。削壁不可攀，似拒人探幽。下应有巨壑，深邃蛰龙虬。画笔写五岳，尚堪恣卧游。况逢真名山，众山非其俦。何当因羽化，高踞最上头。
望医巫闾山·其三
作者：多隆阿
朝代：清

山上何所有，言有望海堂。昔有耶律氏，读书山之阳。高名标史册，让德迈寻常。大地涵灵秀，阅世产贤良。贺公乃继起，进退慎行藏。盗贼俱遵化，干戈靖一乡。管公避魏乱，龙头姓名芳。何如参性道，后学见羹墙。驱车过山侧，极目引领望。古人不可作，临风慨以慷。
望医巫闾山·其二
作者：多隆阿
朝代：清

我闻长白山，山高数万仞。未入古版图，因让此山峻。拔地更摩天，指作幽州镇。诸峰如儿孙，俯首各效顺。木叶虽有名，视此称后进。石产珣玗琪，尔雅堪徵信。疑即今锦川，珍奇同玉润。宝藏待人求，山灵不悭吝。朅来值夏初，残花落成阵。领略勿太疏，停车子细认。
望医巫闾山·其四
作者：多隆阿
朝代：清

巫能通鬼神，医能别生死。与人均有益，山名或取此。小道有可观，今则失其理。古寺大禅林，安居永不徙。鼓铙杂钟声，满目佛家子。更有老头陀，伊言祖李耳。拜忏崇香灯，住持云霞里。释家源无生，岂在承欢喜。道家源无为，岂在邀福祉。姑置两不论，倦游将归矣。
杏山怀古
作者：多隆阿
朝代：清

已度松山岭，因陟杏山岑。山上土色红，犹疑战血深。有人荷鸦觜，言将折戟寻。得此铸农器，胜于等閒金。同坐谈往事，山鸟助清音。
村居
作者：多隆阿
朝代：清

好鸟唤前溪，春晴雨一犁。岸裁新水曲，云割乱峰齐。叶碧禾盈亩，花黄菜满畦。去年送人处，依旧草萋萋。差觉强人意，门前过客稀。风和舒菜甲，雨小养苔衣。山静云偏出，园荒草转肥。邻家呼午饭，野老荷锄归。古木阴如幄，新茶叶坼旗。燕忙穿树急，蜂醉出花迟。村景皆成画，农歌半类诗。不知三两叟，携杖欲何之。行行桃李树，著意厚培栽。地冷逢春晚，花迟入夏开。蝶随狂絮去，莺送好音来。我自閒观水，沙鸥莫浪猜。
村居·其一
作者：多隆阿
朝代：清

好鸟唤前溪，春晴雨一犁。岸裁新水曲，云割乱峰齐。叶碧禾盈亩，花黄菜满畦。去年送人处，依旧草萋萋。
村居·其三
作者：多隆阿
朝代：清

古木阴如幄，新茶叶坼旗。燕忙穿树急，蜂醉出花迟。村景皆成画，农歌半类诗。不知三两叟，携杖欲何之。
村居·其二
作者：多隆阿
朝代：清

差觉强人意，门前过客稀。风和舒菜甲，雨小养苔衣。山静云偏出，园荒草转肥。邻家呼午饭，野老荷锄归。
村居·其四
作者：多隆阿
朝代：清

行行桃李树，著意厚培栽。地冷逢春晚，花迟入夏开。蝶随狂絮去，莺送好音来。我自閒观水，沙鸥莫浪猜。
松山怀古
作者：多隆阿
朝代：清

小憩松山下，来寻山上松。青松杳不见，惟馀三两峰。忽忆旧战垒，因之询遗踪。父老默无言，微哂但务农。升高望四极，云起郁重重。
桃花扇传奇题词
作者：多隆阿
朝代：清

水逝花残旧迹无，閒金剩粉半模糊。芸亭老子多情甚，演出南朝士女图。绮楼深贮海棠娇，轻拍玉牙按玉箫。一阕新声君一笑，六朝灰烬又南朝。赤眉求印扰天街，甲马森森剑戟排。十里烟花遭劫火，惟馀明月照秦淮。滚滚长江铁锁开，吴姬越女下歌台。春灯可是中兴乐，召得干戈遍地来。衰草寒烟古渡头，渔人悲唱秣陵秋。无情最是秦淮水，犹与前朝一样流。媚香楼畔草萋萋，树自成阴鸟自啼。一曲江南十斛泪，桥人重到画桥西。
桃花扇传奇题词·其一
作者：多隆阿
朝代：清

水逝花残旧迹无，閒金剩粉半模糊。芸亭老子多情甚，演出南朝士女图。
桃花扇传奇题词·其三
作者：多隆阿
朝代：清

赤眉求印扰天街，甲马森森剑戟排。十里烟花遭劫火，惟馀明月照秦淮。
桃花扇传奇题词·其二
作者：多隆阿
朝代：清

绮楼深贮海棠娇，轻拍玉牙按玉箫。一阕新声君一笑，六朝灰烬又南朝。
桃花扇传奇题词·其五
作者：多隆阿
朝代：清

衰草寒烟古渡头，渔人悲唱秣陵秋。无情最是秦淮水，犹与前朝一样流。
桃花扇传奇题词·其六
作者：多隆阿
朝代：清

媚香楼畔草萋萋，树自成阴鸟自啼。一曲江南十斛泪，桥人重到画桥西。
桃花扇传奇题词·其四
作者：多隆阿
朝代：清

滚滚长江铁锁开，吴姬越女下歌台。春灯可是中兴乐，召得干戈遍地来。
残兰
作者：多隆阿
朝代：清

曾将臭味结同心，好挼兰花比素襟。鼓瑟犹听尧女怨，临沣已觉水香沈。无多蓓蕾凭谁纫，有限根荄待客寻。从此栽培勤保护，零陵蕙草是知音。
沈阳村居西轩即事
作者：多隆阿
朝代：清

村边古木绿阴交，已老榆钱匝地抛。草醉浓烟鸠唤雨，泥黏落絮燕营巢。懒过韨井嫌尘扰，静闭斋门待客敲。何处风筝游线断，翩翩落上杏花梢。不希俗利不希名，默对春光念虑平。网结窗前蛛报喜，音传屋畔鹊呼晴。三春景象随时变，一局围棋莫论赢。小立阶前仰首望，天空不碍片云行。得失何须太认真，春来又是一番新。苔衣印绿閒停屐，柳眼垂青暗相人。好鸟尚知求乐土，游蜂惟解恋芳尘。色即非空超色外，翻开成案讲佛因。
沈阳村居西轩即事·其一
作者：多隆阿
朝代：清

村边古木绿阴交，已老榆钱匝地抛。草醉浓烟鸠唤雨，泥黏落絮燕营巢。懒过韨井嫌尘扰，静闭斋门待客敲。何处风筝游线断，翩翩落上杏花梢。
沈阳村居西轩即事·其三
作者：多隆阿
朝代：清

得失何须太认真，春来又是一番新。苔衣印绿閒停屐，柳眼垂青暗相人。好鸟尚知求乐土，游蜂惟解恋芳尘。色即非空超色外，翻开成案讲佛因。
沈阳村居西轩即事·其二
作者：多隆阿
朝代：清

不希俗利不希名，默对春光念虑平。网结窗前蛛报喜，音传屋畔鹊呼晴。三春景象随时变，一局围棋莫论赢。小立阶前仰首望，天空不碍片云行。
海城县
作者：多隆阿
朝代：清

再计前程续后程，悠悠大路策车行。山峦耸秀斜文寨，土石分堆析木城。鹤已入云怀士节，人因搠戟想泉名。于今远溯高风格，不羡荒郊驸马营。人心叵测善逃形，再莫轻言出户庭。畎亩毗连兴狱讼，亲朋聚会谑优伶。山因冒雪头先白，柳遇逢春眼待青。昔日龙头屯尚在，挥金芟草想园亭。
海城县·其一
作者：多隆阿
朝代：清

再计前程续后程，悠悠大路策车行。山峦耸秀斜文寨，土石分堆析木城。鹤已入云怀士节，人因搠戟想泉名。于今远溯高风格，不羡荒郊驸马营。
海城县·其二
作者：多隆阿
朝代：清

人心叵测善逃形，再莫轻言出户庭。畎亩毗连兴狱讼，亲朋聚会谑优伶。山因冒雪头先白，柳遇逢春眼待青。昔日龙头屯尚在，挥金芟草想园亭。
消夏
作者：多隆阿
朝代：清

午梦初醒静蝶魂，好书读毕又重温。不留俗客长悬榻，欲挹清风未掩门。燕处堂帘须惜福，花沾雨露要知恩。近来才得安心法，小事糊涂莫细论。惭愧年年自惹尘，林园僻处好抽身。蒙茸俗草难惊眼，雅淡名花不媚人。寡欲或为留寿客，能閒应属葛天民。多情已受情缘累，且恐种多又种因。
消夏·其一
作者：多隆阿
朝代：清

午梦初醒静蝶魂，好书读毕又重温。不留俗客长悬榻，欲挹清风未掩门。燕处堂帘须惜福，花沾雨露要知恩。近来才得安心法，小事糊涂莫细论。
消夏·其二
作者：多隆阿
朝代：清

惭愧年年自惹尘，林园僻处好抽身。蒙茸俗草难惊眼，雅淡名花不媚人。寡欲或为留寿客，能閒应属葛天民。多情已受情缘累，且恐种多又种因。
清籁轩秋日遣怀兼寄友人
作者：多隆阿
朝代：清

文轩寄迹避嚣尘，雅爱时光景物新。俗气未除由近韨，秋光虽好不同春。冀将热血酬知己，敢把冰心对友人。月到窗前怀远道，清标还望德为邻。
渡碧流河
作者：多隆阿
朝代：清

扁舟泊岸暂停桡，稳渡轻车驷马骄。白浪叠生风蹙水，碧流忽溢海添潮。临河顿作澄清想，饮酒能将磈礧浇。遥指沙鸥三五个，低飞斜掠杏帘飘。
游松云寺
作者：多隆阿
朝代：清

随缘过北岭，缓步到禅林。欲玩当前境，因求现在心。严霜花半陨，秋老树无阴。纵得清凉意，菩提何处寻。
溪村晚春
作者：多隆阿
朝代：清

初换单衣尚觉凉，迟迟日比小年长。斑鸠聒耳才呼雨，紫燕依人又处堂。烟走随风流浅碧，花飞如雨落残香。烹茶小助吟诗兴，久作林边趁夕阳。不是为农也在田，此生祇合主林泉。偶因小步来荒涧，又对韶光忆去年。碧草舒钩才醒梦，青虫化蝶拟升仙。诗中寓画吾何敢，莫道山村似辋川。
溪村晚春·其一
作者：多隆阿
朝代：清

初换单衣尚觉凉，迟迟日比小年长。斑鸠聒耳才呼雨，紫燕依人又处堂。烟走随风流浅碧，花飞如雨落残香。烹茶小助吟诗兴，久作林边趁夕阳。
溪村晚春·其二
作者：多隆阿
朝代：清

不是为农也在田，此生祇合主林泉。偶因小步来荒涧，又对韶光忆去年。碧草舒钩才醒梦，青虫化蝶拟升仙。诗中寓画吾何敢，莫道山村似辋川。
独不见
作者：多隆阿
朝代：清

凉雨虽寒不成霰，乱丝虽织不成绢。征妇岁岁望征夫，已去光阴如流电。春露泽成桃李颜，秋风瘦损芙蓉面。道远总觉寄书难，敲砧又怯腕力倦。婵娥弄影射长空，照人欢娱在隔院。酌酒定自劝金卮，舞袖旋听响玉钏。妾独寂寞坐空闺，叹息不觉泪如线。趾离作引如相通，思君冀向梦中见。
独吟
作者：多隆阿
朝代：清

劳劳尘事恐无成，独自沈吟绕屋行。月在身前应鉴我，花于别后尚牵情。耳听地籁心长静，水过天风浪不平。闭户学书兼学剑，此生未敢貌荣名。
登骆驼崖绝顶
作者：多隆阿
朝代：清

才陟南崖又北峰，群峰叠峙不雷同。千章乔木泼浓翠，半壁斜阳逗浅红。磐石倚成危石枕，大山环作小山宫。诗怀眼界开如许，顿觉尘缘一扫空。
白蝶
作者：多隆阿
朝代：清

花影倚斜不待扶，偶从花里见花奴。允宜瑶草托琪树，也似冰心贮玉壶。凡骨换来形亦幻，真空悟到色全无。琼闺调取妆台粉，再画滕王蛱蝶图。嫣红姹紫入吟坛，采取浓香蝶作团。偶伴金莺来秘馆，恒随玉燕出雕栏。居身淡泊能超俗，立品清高却不寒。阆苑探花推重汝，漫云本色入时难。
白蝶·其一
作者：多隆阿
朝代：清

花影倚斜不待扶，偶从花里见花奴。允宜瑶草托琪树，也似冰心贮玉壶。凡骨换来形亦幻，真空悟到色全无。琼闺调取妆台粉，再画滕王蛱蝶图。
白蝶·其二
作者：多隆阿
朝代：清

嫣红姹紫入吟坛，采取浓香蝶作团。偶伴金莺来秘馆，恒随玉燕出雕栏。居身淡泊能超俗，立品清高却不寒。阆苑探花推重汝，漫云本色入时难。
秋怀
作者：多隆阿
朝代：清

茫茫四望且高歌，如此秋光可奈何。亦解情长添挂碍，那因才短便蹉跎。吟蛩避冷多偎砌，病叶将飞尚恋柯。寂寞山林天又晚，残霞如缕上烟萝。无须画笔写秋山，鳞次云山四面环。入座偏宜岚气绿，映门更爱夕阳殷。欲监白水何嫌淡，极重黄花不讳悭。昼有尘缘宵有梦，问渠那日得清閒。襟怀恬淡欲无尘，挹取晴光别样新。好客清于千岁鹤，秋山雅似六朝人。环斋古木当屏幛，堆案残书作比邻。记得前峰松径下，春间曾此坐花茵。一林黄叶系诗魂，缓步苔阶踏绿痕。水降深秋犹泛藻，烟凝薄暮渐偎村。敢誇玉尺能量物，欲觅金环待报恩。萧瑟西风撩乱起，纷纷落叶打柴门。
秋怀·其一
作者：多隆阿
朝代：清

茫茫四望且高歌，如此秋光可奈何。亦解情长添挂碍，那因才短便蹉跎。吟蛩避冷多偎砌，病叶将飞尚恋柯。寂寞山林天又晚，残霞如缕上烟萝。
秋怀·其三
作者：多隆阿
朝代：清

襟怀恬淡欲无尘，挹取晴光别样新。好客清于千岁鹤，秋山雅似六朝人。环斋古木当屏幛，堆案残书作比邻。记得前峰松径下，春间曾此坐花茵。
秋怀·其二
作者：多隆阿
朝代：清

无须画笔写秋山，鳞次云山四面环。入座偏宜岚气绿，映门更爱夕阳殷。欲监白水何嫌淡，极重黄花不讳悭。昼有尘缘宵有梦，问渠那日得清閒。
秋怀·其四
作者：多隆阿
朝代：清

一林黄叶系诗魂，缓步苔阶踏绿痕。水降深秋犹泛藻，烟凝薄暮渐偎村。敢誇玉尺能量物，欲觅金环待报恩。萧瑟西风撩乱起，纷纷落叶打柴门。
秋游
作者：多隆阿
朝代：清

顿觉林泉好，閒游异俗尘。顽童寻熟果，野犬吠生人。露重秋光老，农忙里俗淳。迂疏见成性，那敢说经纶。浅溪斜拗路，老树半藏村。积稻都成幄，编柴可当门。悬流春石罅，落叶匿云根。三两农人坐，閒将米价论。秋游心倍爽，况复值霜晴。山好能医俗，才微敢钓名。闻人论菽麦，访友叩柴荆。老树多乾叶，因风作雨声。倦倚松亭下，秋烟锁四围。牛閒当路卧，雕健逆风飞。渔傍白芦泊，樵肩黄叶归。丁东时入耳，何处捣寒衣。
秋游·其一
作者：多隆阿
朝代：清

顿觉林泉好，閒游异俗尘。顽童寻熟果，野犬吠生人。露重秋光老，农忙里俗淳。迂疏见成性，那敢说经纶。
秋游·其三
作者：多隆阿
朝代：清

秋游心倍爽，况复值霜晴。山好能医俗，才微敢钓名。闻人论菽麦，访友叩柴荆。老树多乾叶，因风作雨声。
秋游·其二
作者：多隆阿
朝代：清

浅溪斜拗路，老树半藏村。积稻都成幄，编柴可当门。悬流春石罅，落叶匿云根。三两农人坐，閒将米价论。
秋游·其四
作者：多隆阿
朝代：清

倦倚松亭下，秋烟锁四围。牛閒当路卧，雕健逆风飞。渔傍白芦泊，樵肩黄叶归。丁东时入耳，何处捣寒衣。
红叶
作者：多隆阿
朝代：清

青帘犹记挂前村，红杏花开引蝶魂。向日胭脂誇紫塞，今朝富贵艳朱门。枝迎晚照初无影，叶染青霜忽有痕。锦片前程云作锦，乘槎欲拟访天孙。
花影
作者：多隆阿
朝代：清

芳春绮丽总堪誇，朵朵红云簇绛霞。共道梁园香有国，谁知仙境夜无涯。移来玉宇三更月，印上瑶窗六扇纱。借问嫦娥巧何似，一枝幻作两枝花。每到花天暖不寒，佳人无语夜凭栏。疑虚疑实形犹现，非色非空悟转难。艳态可随宵雨敛，化身岂逐晓光残。参差又作玲珑影，海上金乌继玉盘。
花影·其一
作者：多隆阿
朝代：清

芳春绮丽总堪誇，朵朵红云簇绛霞。共道梁园香有国，谁知仙境夜无涯。移来玉宇三更月，印上瑶窗六扇纱。借问嫦娥巧何似，一枝幻作两枝花。
花影·其二
作者：多隆阿
朝代：清

每到花天暖不寒，佳人无语夜凭栏。疑虚疑实形犹现，非色非空悟转难。艳态可随宵雨敛，化身岂逐晓光残。参差又作玲珑影，海上金乌继玉盘。
菜花
作者：多隆阿
朝代：清

野蓛山肴尚许探，园蔬滋味更宜谙。栽培芦菔倚村畔，点缀篱笆到亩南。苞坼今朝初吐艳，羹调异日更分甘。姚黄富贵称名久，无补蒸黎也自惭。閒寻老圃到平畴，细碎黄花一派幽。开向畦中原朴素，老归林下也风流。香清味淡偏多子，春暮园荒已有秋。笑彼凡英誇妩媚，一生惟上美人头。
菜花·其一
作者：多隆阿
朝代：清

野蓛山肴尚许探，园蔬滋味更宜谙。栽培芦菔倚村畔，点缀篱笆到亩南。苞坼今朝初吐艳，羹调异日更分甘。姚黄富贵称名久，无补蒸黎也自惭。
菜花·其二
作者：多隆阿
朝代：清

閒寻老圃到平畴，细碎黄花一派幽。开向畦中原朴素，老归林下也风流。香清味淡偏多子，春暮园荒已有秋。笑彼凡英誇妩媚，一生惟上美人头。
落叶
作者：多隆阿
朝代：清

质非坚固不禁寒，又被严霜剥蚀乾。月出皎兮天共老，桑之落矣树同残。枫桥偶泊吴江冷，石径全遮蜀道难。不必芭蕉堪作纸，柿林采取肄书丹。山坳隐隐露人家，大树连云锁晚霞。此日谈空无片叶，来春仍作满林花。偶来杏坞思春燕，莫对寒枝恨暮鸦。落向波间漂水上，圣人会意作浮槎。
落叶·其一
作者：多隆阿
朝代：清

质非坚固不禁寒，又被严霜剥蚀乾。月出皎兮天共老，桑之落矣树同残。枫桥偶泊吴江冷，石径全遮蜀道难。不必芭蕉堪作纸，柿林采取肄书丹。
落叶·其二
作者：多隆阿
朝代：清

山坳隐隐露人家，大树连云锁晚霞。此日谈空无片叶，来春仍作满林花。偶来杏坞思春燕，莫对寒枝恨暮鸦。落向波间漂水上，圣人会意作浮槎。
行次蟒沟
作者：多隆阿
朝代：清

怪底晴光别样新，昨宵微雨浥浮尘。青帘近杏三分艳，绿水迎山四壁春。小店难居偏有酒，野蔬堪采尚无人。村农时憩田塍畔，细草茸茸当坐茵。
覆赣榆令隋九芗同年
作者：多隆阿
朝代：清

不盗虚声不竞长，万民歌颂是真祥。曾闻仇鸾化枭獍，定有秦彭致凤凰。绩著千秋讴子姓，花飞一县艳公堂。中河虎渡蝗虫避，岂让前人独擅芳。
观物
作者：多隆阿
朝代：清

万物尽嬉春，百卉多附热。嫣红浓淡分，丽紫浅深别。燕麦与菟葵，统同归一辙。所以秋菊花，独自矜晚节。晚节非不佳，傲霜亦奇绝。尚逊岭头梅，贞心坚与铁。不知天气寒，清极对白雪。
踏青春词
作者：多隆阿
朝代：清

池塘新涨水平堤，两两鸳鸯立岸西。怪底闺中成对绣，原来此物是双栖。小雨初晴草色新，深黄丽紫艳芳辰。射干瞿麦都簪遍，如此山花也爱人。一派清音杂玉笙，夕阳楼阁水云亭。侍儿不解求凰曲，赚得同人侧耳听。野水横桥聚浅沙，柳阴历乱夕阳斜。黄鹂却似多情甚，沿路飞鸣送到家。
踏青春词·其一
作者：多隆阿
朝代：清

池塘新涨水平堤，两两鸳鸯立岸西。怪底闺中成对绣，原来此物是双栖。
踏青春词·其三
作者：多隆阿
朝代：清

一派清音杂玉笙，夕阳楼阁水云亭。侍儿不解求凰曲，赚得同人侧耳听。
踏青春词·其二
作者：多隆阿
朝代：清

小雨初晴草色新，深黄丽紫艳芳辰。射干瞿麦都簪遍，如此山花也爱人。
踏青春词·其四
作者：多隆阿
朝代：清

野水横桥聚浅沙，柳阴历乱夕阳斜。黄鹂却似多情甚，沿路飞鸣送到家。
过十三站由南甸至牛庄作
作者：多隆阿
朝代：清

匝地皆铺雪，飞禽爪印泥。阜因平野小，天入远村低。日淡云增色，天寒马倦嘶。人家遥在望，已到巨流西。
过旧园
作者：多隆阿
朝代：清

皴皮经雨绣苍苔，半悴花苞懒欲开。几树棠梨枯若此，我曾亲见种时来。嫩碧菁菁草又芳，荠花细白菜花黄。苔侵乱石堆泥土，此是当年旧草堂。成围古木尚栖鸦，棘刺成丛杂野麻。断梗荒榛埋小径，相看不是昔年花。黯淡斜阳别有春，残花委地涴香尘。不知来往衔泥燕，可识从前旧主人。
过旧园·其一
作者：多隆阿
朝代：清

皴皮经雨绣苍苔，半悴花苞懒欲开。几树棠梨枯若此，我曾亲见种时来。
过旧园·其三
作者：多隆阿
朝代：清

成围古木尚栖鸦，棘刺成丛杂野麻。断梗荒榛埋小径，相看不是昔年花。
过旧园·其二
作者：多隆阿
朝代：清

嫩碧菁菁草又芳，荠花细白菜花黄。苔侵乱石堆泥土，此是当年旧草堂。
过旧园·其四
作者：多隆阿
朝代：清

黯淡斜阳别有春，残花委地涴香尘。不知来往衔泥燕，可识从前旧主人。
远别离
作者：多隆阿
朝代：清

春风骀荡杨飞花，怒马驰骋人离家。一日行程百馀里，数日应到天之涯。天涯远望云瀰漫，天涯久住星霜换。争怪连宵梦转多，那堪积岁书长断。一纸忽来千里书，书来已是隔年馀。此日差喜君无恙，转怅还乡信仍虚。草木托根各有处，游子行踪偏无据。邻家前宵有客归，言君又渡桑乾去。
遇雨
作者：多隆阿
朝代：清

忽唱骊驹曲，归心已往还。行旌辞野店，风信过前湾。急雨鸣深树，浓云补断山。泥黏车马滞，世路总多艰。
遣闷
作者：多隆阿
朝代：清

行云流水两溶溶，戚起秋怀郁几重。管子差堪知老马，叶公原未好真龙。兰经旧雨香全减，菊傲严霜色不浓。自笑向来痴特甚，涉江尚欲采芙蓉。一著残棋自悔疏，从前毋乃近糊涂。言词吊诡盲男子，喜怒怀私浅丈夫。趋热畏寒嗤燕婢，貌慈心狠恶狸奴。屈平愤著离骚赋，问卜归来又问巫。晓角清笳昨夜听，霜催草木尽凋零。消愁有物惟醇酒，知己难逢似景星。槛外山眉今减翠，堤边柳眼旧垂青。宵深剩有团圞月，独为游鲲照北溟。人情閒向暗中探，搜索文书再细参。歇后谁曾讥郑五，知儿我转取朱三。道深宜用虚怀领，器重还凭大力担。悟得苦言为圣药，才知谏果有回甘。瑕瑜相掩尚堪磨，梦境沈沈可奈何。睫在目前知者少，人从创后悟来多。寸心有觉都成悔，尺水无风漫作波。忘象忘言兼忘我，低音未已又高歌。
遣闷·其一
作者：多隆阿
朝代：清

行云流水两溶溶，戚起秋怀郁几重。管子差堪知老马，叶公原未好真龙。兰经旧雨香全减，菊傲严霜色不浓。自笑向来痴特甚，涉江尚欲采芙蓉。
遣闷·其三
作者：多隆阿
朝代：清

晓角清笳昨夜听，霜催草木尽凋零。消愁有物惟醇酒，知己难逢似景星。槛外山眉今减翠，堤边柳眼旧垂青。宵深剩有团圞月，独为游鲲照北溟。
遣闷·其二
作者：多隆阿
朝代：清

一著残棋自悔疏，从前毋乃近糊涂。言词吊诡盲男子，喜怒怀私浅丈夫。趋热畏寒嗤燕婢，貌慈心狠恶狸奴。屈平愤著离骚赋，问卜归来又问巫。
遣闷·其五
作者：多隆阿
朝代：清

瑕瑜相掩尚堪磨，梦境沈沈可奈何。睫在目前知者少，人从创后悟来多。寸心有觉都成悔，尺水无风漫作波。忘象忘言兼忘我，低音未已又高歌。
遣闷·其四
作者：多隆阿
朝代：清

人情閒向暗中探，搜索文书再细参。歇后谁曾讥郑五，知儿我转取朱三。道深宜用虚怀领，器重还凭大力担。悟得苦言为圣药，才知谏果有回甘。
重阳
作者：多隆阿
朝代：清

丽紫殷红照水涯，閒云作色晚成霞。峰头翠盖乔松叶，涧侧黄团野菊花。浅渚似邀寻宿雁，深林欲待未归鸦。年丰定少催租吏，寂寂柴门静不挝。
閒情
作者：多隆阿
朝代：清

閒情触起上眉端，往事从头反复看。洁己惟宜求雪鉴，容人尚觉问心难。酣居酒国思回暖，悟到梅花渐忘寒。记得前宵檐外立，照人依旧月团圞。窗前九九点梅图，四壁清寒祇自娱。俗眼谁能识玉璞，素心久已托冰壶。云中白鹤惟求洁，岭上青松岂愿孤。小草灵根名远志，问渠还想济人无。
閒情·其一
作者：多隆阿
朝代：清

閒情触起上眉端，往事从头反复看。洁己惟宜求雪鉴，容人尚觉问心难。酣居酒国思回暖，悟到梅花渐忘寒。记得前宵檐外立，照人依旧月团圞。
閒情·其二
作者：多隆阿
朝代：清

窗前九九点梅图，四壁清寒祇自娱。俗眼谁能识玉璞，素心久已托冰壶。云中白鹤惟求洁，岭上青松岂愿孤。小草灵根名远志，问渠还想济人无。
闺中词
作者：多隆阿
朝代：清

雾歛芳塘雨乍晴，烟波初长水云平。鸳鸯可有修来福，并蒂莲中过一生。薰笼薰热暖香柔，绣帐重重尽下钩。底畏晓寒眠不起，鹦哥屡次唤梳头。
闺中词·其一
作者：多隆阿
朝代：清

雾歛芳塘雨乍晴，烟波初长水云平。鸳鸯可有修来福，并蒂莲中过一生。
闺中词·其二
作者：多隆阿
朝代：清

薰笼薰热暖香柔，绣帐重重尽下钩。底畏晓寒眠不起，鹦哥屡次唤梳头。
阳关旅况
作者：多隆阿
朝代：清

廿日行殊倦，今宵漏倍长。山幽非故里，月好是他乡。烛影侵窗暗，泉声漱耳凉。阶阴寒刺骨，不觉已霏霜。
雪霁野望
作者：多隆阿
朝代：清

惟爱寒天净，晴游东野东。鞋温宜履雪，酒热好当风。草积村园白，柴燃店灶红。飞鸦知向暖，噪日又盘空。血涌心田热，冲寒得得行。风前孤柏劲，雪后远山明。鹤淡飞无影，冰坚裂有声。浮云何处是，大地一同清。力学三年久，平心愧未能。山川如荡涤，耳目尽清澄。草没雉眠雪，桥閒人涉冰。仰观兼俯察，得意问山僧。
雪霁野望·其一
作者：多隆阿
朝代：清

惟爱寒天净，晴游东野东。鞋温宜履雪，酒热好当风。草积村园白，柴燃店灶红。飞鸦知向暖，噪日又盘空。
雪霁野望·其三
作者：多隆阿
朝代：清

力学三年久，平心愧未能。山川如荡涤，耳目尽清澄。草没雉眠雪，桥閒人涉冰。仰观兼俯察，得意问山僧。
雪霁野望·其二
作者：多隆阿
朝代：清

血涌心田热，冲寒得得行。风前孤柏劲，雪后远山明。鹤淡飞无影，冰坚裂有声。浮云何处是，大地一同清。
黑蝶
作者：多隆阿
朝代：清

傥伴青莲住化城，居身也忌太分明。园中低舞春前集，花下潜飞暗处行。知白何妨言守黑，嬉阴有意转嫌晴。繁花巷口称王谢，著得乌衣再订盟。
杜茶村见过
作者：大健
朝代：清

芦荻晚苍苍，烟岚在下方。兰舟维此际，萍迹任他乡。风浪矶前大，僧衣世外长。艰辛今夕会，江海意难忘。
登钟山
作者：大健
朝代：清

钟山常在望，惆怅有谁登。蹑履过灵谷，披云拜孝陵。荒途迷乱草，深涧咽寒冰。香火馀宫监，悲凉向野僧。
见远山残雪
作者：大健
朝代：清

已觉寒威去，犹瞻雪在山。清深通竹路，虚白映松关。片石能相偶，孤云无此閒。好将寥落意，指点到人间。
杂韵
作者：大宁
朝代：清

峰顶屋三间，松边石一片。早晚云飞来，只有樵夫见。
寄胡柏庵
作者：大宇
朝代：清

时有渡江梦，孤怀历岁深。淡云归鸟意，春树野人心。岸草青连屋，山花红满林。好知千古事，明日几回寻。
佛手柑
作者：大成
朝代：清
体裁：七言律诗

纤纤如玉自相当，不见全身何处藏。摩顶冷将山洗翠，按胸轻从海生光。止啼叶弄秋风急，析色香分涧水忙。四十九年如捉影，看来岂独面皮黄。
山居
作者：大成
朝代：清

一株两株老松青，松下结个小茅亭。三日五日来一次，肩荷楖栗手持经。读经读到山月出，听松听罢天落星。适然抛卷松间卧，梦与松根乞茯苓。
九日前一夕泊韶州逢陆丽京
作者：大汕
朝代：清

十年重泛曲江舟，客路逢君感旧游。壮志不因谈剑得，馀生当为著书留。天涯细雨黄花夕，野岸疏灯白露秋。明发孤帆仍远别，南天凄绝旅鸿愁。
吴江访顾茂伦不值因寄
作者：大汕
朝代：清

松陵寂寂草芊芊，云掩茅堂一径偏。隔岸桃花开里渡，到门春水缆鱼船。黄冠应避秦时客，白眼空怀晋代贤。久立还思问童子，笛声吹散五湖烟。
访梅谷和尚不值宿南涧寺有怀
作者：大汕
朝代：清

入门不见鼓瑶琴，冷落苍萝满地阴。古树寒云孤客梦，空潭明月故人心。猿飞绝壁窥孙确，鹤立高枝忆道林。一夜泉声来枕上，不知何处更追寻。
游毛公坛
作者：大灯
朝代：清

千古仙坛在，丹书孰更闻。藤萝春覆雪，洞壑晚连云。药灶花间出，人家谷口分。何时移草阁，向此卧斜曛。
秋夜宿八峰山房
作者：大灯
朝代：清

黄花篱下乱蛩鸣，古寺秋高岭月明。夜半石床清睡去，不知枕上落泉声。
浒墅留赠周玉凫仪部
作者：大瓠
朝代：清

瓢笠飘然特讯君，连朝风雨惜离群。青杨花覆山桥路，白石溪连竹屋云。却怪鸱鸮嘲凤德，敢将騕袅应龙文。荒凉一径空延伫，回首江关已夕曛。
寿搕𢶍大师
作者：大铃
朝代：清
体裁：七言律诗

终年长许傍孤筇，翘首云飞第一峰。瓶汲几乾湘水浪，鱼敲欲起鼎湖龙。既收残骨埋花雨，又召游魂听雪钟。五岭三山当此日，清泉共酌祝寒松。
寄怀蒋宾梅先生
作者：大须
朝代：清

明月照空廊，思君夜正长。遥知百里外，同此九回肠。淮浦何时去，天涯有客望。好诗须寄我，旧约莫相忘。
暮雪
作者：大须
朝代：清
体裁：诗

日夕北风紧，寒林噤暮鸦。是谁谈佛法，真个坠天花。呵笔难临帖，敲床且煮茶。禅关堪早闭，应少客停车。
退院口占
作者：大须
朝代：清

十四年来了宿因，扪心尚不失天真。徜徉山水成初愿，守护烟霞得替人。百八摩尼无量佛，三千世界自由身。寄言江上乘风客，莫待昏黄始问津。
涵师峨嵋游归因赠
作者：天定
朝代：清

峨嵋西去似登天，见说亲行到顶边。古木千年都化石，衲衣六月总装棉。阴风昼洒岩端雪，急雨宵闻洞口泉。袖得图归夸示我，芒鞋踏破意忻然。
挽荣禄联
作者：太瘦生
朝代：清
体裁：联

威福万端，藉椒房亲，独擅中央政府，无君已久，烈焰薰天，渺渺千秋，新莽魏操尔知己；颈血一点，完守旧业，乃得罪魁恶名，排外不成，以死报国，堂堂七尺，毓贤刚毅是男儿。
小园雨望
作者：夸岱
朝代：清

六月繁阴远，荒村计亦赊。作池堪积雨，除草为妨花。遂觉茅亭敞，还依水槛斜。凉风披绿野，幽意在桑麻。
西园间步
作者：夸岱
朝代：清

睡起闲庭日易斜，偶来林下静无哗。苍苔小径飞残蝶，荒圃余蔬间野花。云意在天秋影澹，山光接树绿阴赊。待将禾黍登场后，好把诗情付酒家。
斋联
作者：奇丰额
朝代：清
体裁：联

上马杀贼，下马作露布；左手持螯，右手持酒杯。
八达岭
作者：奉宽
朝代：清

突兀一峰起，迢迢向半空。岭头挥落日，关外度春风。石路回环步，溪流宛转通。行人视杨柳，羌笛暮烟中。
游兴
作者：奉宽
朝代：清

长日谁堪寂闭门，青郊蹑屐几朝昏。桃花杨柳湾湾路，细雨微风处处村。客肆逢春耽酒馔，田家过社足鸡豚。漫游到处多行迹，芳草无端记履痕。
挽曾国荃联
作者：奎俊
朝代：清
体裁：联

东南半壁仗元勋，溯六月摧坚，十稔坐镇，寰海震威名，幸承寄语停骖，客路犹教亲矩矱。庚癸频年全活命，看万家生佛，八座福星，士民咸顶祝，讵料耗传折柱，寒江空自荐苹蘩。
挽彭玉麟联
作者：奎斌
朝代：清
体裁：联

能让高位，闻危事则不辞，完一世功名，是谓真廉亦大勇；最爱苍生，遇奸人则必剪，问身后因果，若非菩萨即金刚。
晚眺
作者：奎林
朝代：清

绝塞居閒暂息机，晚云看尽揽征衣。夕阳下地群鸦集，风色横天一隼归。壮岁自伤尘鬓改，故人渐觉尺书稀。酒酣独立苍茫里，何处高鸿避缴飞。
自伊犁驰赴金川军营遥别素村
作者：奎林
朝代：清

万里遥相别，天涯更远行。百年殊梦幻，一剑是平生。熟惯从军乐，浑忘儿女情。无劳念游子，身世久风旌。
闻蛩
作者：奎林
朝代：清

殊方冷暖候难同，入夜虫吟初夏中。孤客莫悲秋意早，玉关原自阻春风。
挽曾纪泽联
作者：奕劻
朝代：清
体裁：联

共事几何年，运筹未蒇全功，身到泉台难瞑目；积劳非一日，持节永垂伟绩，耗传海国共伤情。
贺李鸿章七十寿联
作者：奕劻
朝代：清
体裁：联

一德钧衡，受兹介福；三朝将相，同我太平。
招仙曲
作者：奕志
朝代：清

空同之山高崔嵬，玉为楼阙金银台。千年琪树常不摧，灵芝丛长如蒿莱。中有人兮颜如孩，我欲从之隔尘埃。寒浆甘冽初发醅，斟以琼玉流霞杯。仙不降兮情屡猜，真宰上诉天门开。鸾车鹤驾纷徘徊，青童玉女相追陪。仙人手持绛节来，足底日月双轮回。风驱六萌声如雷，仙人向我笑且哀。不见茂陵土一抔，叵耐风骨非仙才。
池边晚眺
作者：奕志
朝代：清

一雨凉如沐，林亭绿四围。偶凭孤石坐，间指乱云归。水色清浮簟，山光翠上衣。吟诗何处好，散步趁斜晖。
秋日怀笠耕先生
作者：奕志
朝代：清

又报霜前朔雁来，怀人望远独登台。萧萧木叶寒风下，漠漠秋山返照开。万里班超头已白，几时博望使重回。关河迢递双鱼杳，极目停云浊酒杯。
题双鹰图
作者：奕志
朝代：清

寒风洒淅秋天高，苍鹰突起相游翱。昂首决眦奋雄怒，金铃双系红丝绦。一张铁爪立乔木，一闪霜翅飞清皋。草枯眼疾若流矢，荒原狡兽纷难逃。由来画鹰如画虎，不知画骨惟画羽。星眸雪距非精神，雨血风毛徒朽腐。昔蒙殊恩赐此禽，轩楹系处添萧森。急倩妙工为写照，神光落纸翔层阴。暇日高悬粉壁上，窗前侧目如凝望。真鹰画鹰两不分，壁上楹间屹相向。方今捍御思英才，奋击障雾晴霄开。威行定扫狐兔窟，功成孰画麒麟台。观此奇姿辄神往，恰对中庭秋日朗。锦韝宝玦携仆姑，声落寒空向林莽。
新秋集句
作者：奕欣
朝代：清

鸟临窗语报天晴，冰簟银床梦不成。万物尽一作并。遭风鼓动，一生长共月亏盈。时沽村酒当轩酌，自与烟萝结野情。试上层楼情入骨，蝉移高柳送残声。
易州道中咏怀古迹五首用杜工部韵
作者：奕欣
朝代：清

凄凉百战疮痍地，亘古英雄草莽间。风韵萧萧生易水，云阴漠漠拥燕山。铜驼历劫观兴废，鸿雁忘情自往还。万壑千岩环崱屴，乱峰高耸紫荆关。黄金台畔足伤悲，盛礼当年比事师。市骏按图来异种，翘材挟策萃同时。卑身厚币殷勤致，雪耻亲贤夙夜思。一陷临淄城七十，垂成功业误多疑。两峰削立势如门，隐约林坳见古村。落木远峦烟黯黯，孤城平野月昏昏。朔风似诉燕丹恨，流水难招侠客魂。千载悲歌徒感慨，一镫青史细评论。荆客轻生辞故国，就车慷慨向秦宫。咸阳设险三关上，督亢全抛半幅中。酒市高歌空侠士，花源避世说渔翁。未能拔剑如曹刿，胜负兴亡一梦同。移祸丧身何计拙，田光智勇岂言高。欲同楚国称三户，竟使秦兵虏二毛。虚掷头颅伤长者，枉求匕首副儿曹。阿房一样成焦土，漫诩长城缔造劳。
鉴园遣兴集句
作者：奕欣
朝代：清

积感深于海，抛杯泻玉缸。山公能饮酒，谢守但临窗。星转银河夕，风欹翠竹矼。未霜荷已败，溪鸟不成双。白屋悬尘榻，情忘趣转閒。感时空寂寞，因病纵疏顽。窗外皆连水，墙头亦有山。偶来松树下，新月照澄湾。自顾才能少，非关养性灵。乱鸦投落日，孤鹤在高冥。乘月托宵梦，焚香阅道经。百年夜销半，生事感浮萍。永怀愁不寐，挑尽草堂镫。半月无双影，看心是一乘。离情欲寄鸟，吟客静于僧。到处慵开口，忘言少爱憎。
一萼红
作者：奕绘
朝代：清

短墙阴。爱搓脂滴粉，宜浅不宜深。冰簟收凉，齐纨掩素，秋色挨到如今。且漫约、花能解语。但相对、已是抵千金。细细红丝，盈盈翠羽，小小黄心。惆怅断肠名字，累情痴儿女，触目沾襟。西府枝残，东篱蕊稚，轻寒轻暖难禁。好将护、宣瓶汝盎，搔短发、浑欲不胜簪。记得去年开时、也费清吟。
两同心
作者：奕绘
朝代：清

薝卜香中，贝多林下。赋神女、楚客风流，咏白雪、谢娘萧洒。爱芳丛、过雨花肥，小院开乍。绝似小乔初嫁，文君新寡。沾泥絮、杨柳绵轻，覆苔藓、芭蕉叶大。和来禽、一幅禅心，舜举曾画。
临江仙十四首
作者：奕绘
朝代：清

柳岸人家远近，竹篱老圃西东。桔槔流水往来通。豆花无奈雨，瓠叶可怜风。野菜低飞黄蝶，高槐倒挂青虫。荷锄闲杀白头翁。百年皆梦寐，二顷老英雄。曲水双桥临小寺，桥东一顷平湖。湖边有柳若于株。鱼虾清可拾，烟雨渺难摹。白鹭青鸥谁主客，水天游戏无拘。奉宸苑户各分渠。圆钱冒荷叶，长箭引茨姑。午饮牛羊朝饮马，晚来游女湔衣。芳洲细雨鹡鸰飞。昨宵新水长，平却钓鱼矶。生长皇都三十载，近郊此景真稀。双桥湖畔乐忘归。六郎庄上酒，顿顿鲤鱼肥。上皖庄通蛇峡，石梯村走房山。大南峪里好林泉。六株银杏古，万树碧桃间。拟对新坟卜筑，人生枯骨盘桓。烧香打坐白云边。玉笙王子晋，石室李通玄。风流公子无拘束，游春十乘香车。车中颜色尽如花。连翩从骑，大马锦泥遮。传闻前任夔州府，子孙年少豪奢。生民膏血换吴娃。黄金易散，白日易西斜。蔼蔼萍丝藻影，一池春水如烟。鹭鹜多处浪花圆。若非明月夜，定是晚霞天。白雪难同世俗，青鸥大有因缘。高飞群聚没拘牵。风流桃叶渡，微妙竹林园。春暧飞来江北岸，秋凉飞过江南。江南江北好松杉。忘机相伴者，青鸟和鸥三。家有恽公图雪鹭，斯图九鹭新添。画师可惜姓名淹。小鲜期共享，野鸭不容搀。一叶扁舟两渔父，波平山远烟昏。同舟不约必相亲。撑篙立船尾，撒网立船唇。数遍十三陵里帝，因称宣德为君。大珰专政履霜辰。亲钤广运宝，御笔赐黄门。一自沈香亭上宴，寻芳不数江南。毫端弹指现优昙。天香生便好，国色午尤酣。淡扫胭脂轻蘸绿，春风笑靥微憨。珍珠帘幕紫金龛。百花皆下品，爽气映晴岚。浩浩生机不尽，纭纭万物无心。庭前桃李渐成林。移根殊下种，种树盼成阴。昨日东风花谢，几番疏雨春深。青青杏子乍胜簪。枝卑难护果，叶密易留禽。秋水斜阳浦屿，莲花荷叶蒹葭。鸳鸯身世水为家。浮生无挂碍，一梦老烟花。清夜对眠风附，白头俯拾鱼虾。人间夫妇不如他。功名草头露，儿女眼前花。东晋风流人物，江南韶秀山川。罗衣蕉扇晚风前。城南小酌，花雨晾经天。素质冰清月朗，柔香鬘重云偏。百花生日记来全。仙峰六六，采药各峰颠。柳岸人家远近，竹篱老圃西东。桔槔流水往来通。润生瓜蔓雨，凉起豆花风。野菜低飞黄蝶，高槐倒挂青虫。荷锄闲杀白头翁。百年皆梦寐，二顷老英雄。柏子焚香些少，菊花得句清疏。小山丛桂落无余。雁声秋社后，人梦午晴初。满架葡萄霜饱，溜檐铃索风徐。一窗竹影照编书。草玄吾岂敢，赋或似相如。
临江仙十四首·其七
作者：奕绘
朝代：清

春暧飞来江北岸，秋凉飞过江南。江南江北好松杉。忘机相伴者，青鸟和鸥三。家有恽公图雪鹭，斯图九鹭新添。画师可惜姓名淹。小鲜期共享，野鸭不容搀。
临江仙十四首·其三
作者：奕绘
朝代：清

午饮牛羊朝饮马，晚来游女湔衣。芳洲细雨鹡鸰飞。昨宵新水长，平却钓鱼矶。生长皇都三十载，近郊此景真稀。双桥湖畔乐忘归。六郎庄上酒，顿顿鲤鱼肥。
临江仙十四首·其九
作者：奕绘
朝代：清

一自沈香亭上宴，寻芳不数江南。毫端弹指现优昙。天香生便好，国色午尤酣。淡扫胭脂轻蘸绿，春风笑靥微憨。珍珠帘幕紫金龛。百花皆下品，爽气映晴岚。
临江仙十四首·其二
作者：奕绘
朝代：清

曲水双桥临小寺，桥东一顷平湖。湖边有柳若于株。鱼虾清可拾，烟雨渺难摹。白鹭青鸥谁主客，水天游戏无拘。奉宸苑户各分渠。圆钱冒荷叶，长箭引茨姑。
临江仙十四首·其五
作者：奕绘
朝代：清

风流公子无拘束，游春十乘香车。车中颜色尽如花。连翩从骑，大马锦泥遮。传闻前任夔州府，子孙年少豪奢。生民膏血换吴娃。黄金易散，白日易西斜。
临江仙十四首·其八
作者：奕绘
朝代：清

一叶扁舟两渔父，波平山远烟昏。同舟不约必相亲。撑篙立船尾，撒网立船唇。数遍十三陵里帝，因称宣德为君。大珰专政履霜辰。亲钤广运宝，御笔赐黄门。
二郎神二首
作者：奕绘
朝代：清

洞启楼窗，书案对、莲花峰影。任海燕窥梁，山峰入户，高处不胜春冷。万树蟠桃齐开遍，食之者、延年却病。记金灶浮烟，石床含水，宝奁开镜。来省。笙歌别院，露华初凝。又早是、万年枝头日出，三十六官人醒。合殿香幽，崇阶莎细，武帝甘泉旧景。剩今日古柏，吟风仙掌，月明轩静。愁云痴霭，隐一道、无情疆界。乍凉月、上弦秋上浣，偏今夜、女牛光太。守住情关参不破，直贯透、九重天外。最可恨、虚空加点，便要相思偿债。难奈。遥知此际，有人偷拜"。乞心事、无人闻细语，清露下、风吹裙带。就得一年能一见，也强似、相逢不再。越凄景难堪，萤冷琴书，蛩吟萧艾。
二郎神二首·其一
作者：奕绘
朝代：清
体裁：词

洞启楼窗，书案对、莲花峰影。任海燕窥梁，山峰入户，高处不胜春冷。万树蟠桃齐开遍，食之者、延年却病。记金灶浮烟，石床含水，宝奁开镜。来省。笙歌别院，露华初凝。又早是、万年枝头日出，三十六官人醒。合殿香幽，崇阶莎细，武帝甘泉旧景。剩今日古柏，吟风仙掌，月明轩静。
二郎神二首·其二
作者：奕绘
朝代：清
体裁：词

愁云痴霭，隐一道、无情疆界。乍凉月、上弦秋上浣，偏今夜、女牛光太。守住情关参不破，直贯透、九重天外。最可恨、虚空加点，便要相思偿债。难奈。遥知此际，有人偷拜"。乞心事、无人闻细语，清露下、风吹裙带。就得一年能一见，也强似、相逢不再。越凄景难堪，萤冷琴书，蛩吟萧艾。
五彩结同心二首
作者：奕绘
朝代：清

崇文门外，金鱼池北，花儿市在中间。闻道花行客，居斯里、万家婚好相联。南来通草成山积，某家染、某色新鲜。某家有、聪明小女，裁须叠瓣如仙。辽金元朝无考，自迁都永乐，数到今年。细腻生涯，温柔活计，饱暧不羡为官。众香国里无荣辱，笑当日、剪采为欢。迎春近、青莲千叶，布施古佛龛前。龟纹前就，锦字抛残，青红碧绿丹黄。一段风流物，人何在，千载犹有余香。穿梭掷果游春马，长安道、梦遍横塘。料此际、奚奴后也，好诗贮满情囊。追思少年吟兴，叹挑丝女倦，作茧蚕忙。绮语缠绵，语随心谶，贝叶亲写金刚。零机片玉从包裹，芬陀利、沁纸清芳。想花雨、经函安处，云衣雷篆回翔。
五彩结同心二首·其一
作者：奕绘
朝代：清

崇文门外，金鱼池北，花儿市在中间。闻道花行客，居斯里、万家婚好相联。南来通草成山积，某家染、某色新鲜。某家有、聪明小女，裁须叠瓣如仙。辽金元朝无考，自迁都永乐，数到今年。细腻生涯，温柔活计，饱暧不羡为官。众香国里无荣辱，笑当日、剪采为欢。迎春近、青莲千叶，布施古佛龛前。
传言玉女
作者：奕绘
朝代：清

磊落幽怀，写向白云深处。天上神仙，讵钟情如许。灵犀一点，化作凤鸾交舞。人间那有恁般儿女。侬手双鱼，杨柳枝儿穿取。即心如意，便分明相与。风轻月好，眉目写来清楚。凡夫空向画中凝伫。
入塞
作者：奕绘
朝代：清

橘初黄。似江南、乍见霜。一番番，夏雨秋雨变时光。花有香，果故香。洞庭女儿采满筐。小金丸、生长北方。莫嫌酸极不堪尝。搓手良，入药良。
八声甘州
作者：奕绘
朝代：清

听廉纤、阵雨酿秋天，晚来作微凉。正莲褪残衣，林辞病叶，兰洗余香。更有芭蕉递响，点点助铿锵。阶下蛩声起，深院昏黄。小阁移灯初夜，尽酒杯满酌，浇转愁肠。奈凄迷景况，佳事越堪伤。忆从前、风流佳句，锦瑟词、幽艳费篇章。计如今、中年怀抱，无此清狂。
八宝玉交枝
作者：奕绘
朝代：清

雨泪栏干，云容澹宕，春色不关桃李。昨日海棠花最好，今日梨花开矣。无人庭院，矇眬墙角黄昏，娟娟林下非耶是。是否前生明月，后身秋水。遥忆南谷泉甘，东风力足，山梨万树相倚。餐灏气、蝶翻霞翅。冒冷雾、蜂偷金蕊。又远胜、玉华宫里。团圆结果香无比。拈取一枝看，千红万紫皆羞死。
凤凰台上忆吹箫
作者：奕绘
朝代：清

海贝纹斜，天牛鬒茸，香蒿青满瓷缸。恨多情蜫虫，鸣必成双。为爱商音清越，和律吕、移置当窗。月中谱、仙人偷得，巧制新腔。瑽瑽。声来枕畔，讶夜半疏钟，此际曾撞。想一星渔火，潮落寒江。禁得廉纤秋雨，惊梦觉、独对银釭。销魂也，新愁旧愁，越越难降。
剑器近
作者：奕绘
朝代：清

血华染。懔出匣、荧荧光闪。太古一双龙贬。俱跃入，莫耶剑。射牛斗、丰城交感。精英落人心瞻，莫轻犯。谁敢。舞来风雨黯。豪挥醉引，算古来、多少人头砍。金刚慧刃透禅机，甚情根业根，一刀言下都斩。鬼愁神惨。三尺单锋，千载销磨锷减。锦囊护惜明珠嵌。
卖花声
作者：奕绘
朝代：清

昨夜春归，今日绿多红少。小楼中、轻寒料峭。东风谁买，趁雨晴天晓。一声声、隔墙轻叫。幽街深巷，唱遍凄凉腔调。伴饧箫、听来越好。落花庭院，嘱双鬟休扫。怕明朝、荼蘼风到。
南乡子
作者：奕绘
朝代：清

人面映桃花，麂眼疏篱一桁斜。借问当炉谁氏女，村娃。松拢双鬟插柳芽。天气略寒些，六幅单裙未换纱。笑指杏林红密处，侬家。鞍马重来路莫差。
南柯子二首
作者：奕绘
朝代：清

塔涌光明藏，香生祇树林。空中谁唱四阿含，鸟语泉声演出梵天音。柏子无人相，桃花可众心。赖公夫妇舍万金，结构万间佛刹压春岑。潇洒闲屏士，清凉小客厅。一杯邀我少留行，人海花场难得识卿卿。金楼穿璎珞，银笙隔画屏。天然占取好花名，芳草美人何限古今情。
南柯子二首·其一
作者：奕绘
朝代：清

塔涌光明藏，香生祇树林。空中谁唱四阿含，鸟语泉声演出梵天音。柏子无人相，桃花可众心。赖公夫妇舍万金，结构万间佛刹压春岑。
南柯子二首·其二
作者：奕绘
朝代：清

潇洒闲屏士，清凉小客厅。一杯邀我少留行，人海花场难得识卿卿。金楼穿璎珞，银笙隔画屏。天然占取好花名，芳草美人何限古今情。
南浦
作者：奕绘
朝代：清

十载梦扬州，少年心、鹤背广陵烟月。十载走京华，尘土面、驴背灞桥风雪。萍踪絮迹，黯然又作销魂别。离情怎说。伤千里行人，阳关呜咽。追思曩日忘形，今日骊歌，明日车辙。西北有高楼，东南望、惟见暮云明灭。孤鸿落处，天涯莫便音书绝。海田熟阅。看寄到新诗，幽深清切。
卜算子
作者：奕绘
朝代：清

朝出大都门，暝聚青山下。我立双桥湖上观，不断往来者。天地一微尘，生死大长夜。我住金刚定里观，不见往来者。
古香慢
作者：奕绘
朝代：清

宓妃甲鼎，皇父丁彝，千万年上。饕餮雷回，绕腹朱殷碧朗。宝器落人间，经多少、寒来暑往。仅流传赖好事者，保伊款识无恙。与缥缈、高峰同状。维以焚香，爱助清赏。怪杀宣炉，声价沸腾时尚。文火慢焚煎，且不许、轻烟荡漾。一丸香，只供得、蠹香虫饷。
喝火令
作者：奕绘
朝代：清

一阵寒鸦过，谁家妙栗香。少年光景只寻常。回首壁间灯影，兀自照髯长。赤枣从人打，黄花得酒良。向来哀乐莫思量。试问古来豪杰几兴亡。试问茫茫宇宙，几度变沧桑。
国香
作者：奕绘
朝代：清

良夜何其。记古无钟表，以香代之。般般铸将新式，按节占时。银箭金壶相应，五更中、几转相思。相思盘中字，烧到天明，字字成灰。文人多好事，制篆文诘屈，草笔离奇。一端初爇，相绩不断方直。此际寒家夫妇，映孤灯、磨豆支机。要知几更点，但听村中，几度鸣鸡。
塞垣春
作者：奕绘
朝代：清

佳日无风雨。相约向、桥南去。桥南不远，盘陀平正，瑶草如许。向千岩、乍叩灵鼍鼓。振林叶、娑娑舞。更听之而神寂，幽禽枝上交语。别院倚山坳，白云过、忽见窗户。绝代有佳人，坐窗里凝伫。作霓裳、偷将仙乐，扬皓腕、点来新谱。侍婢卷珠帘，帘外山无数。
声声慢
作者：奕绘
朝代：清

乌衣未起，碧树无情，五更迢遰疏响。彷佛苏门长啸，泛音圆亮。大槐高柳不定，料此应、露浓枝上。听断续，曳残声，又过谁家门巷。好是初晴天气，新睡醒、作弄晚风悠飏。金弹难弹，占取绿阴十丈。儿童胶竿轻掇，且留将、暂时清况。爱薄翼，又制作、江南纱样。
夏云峰
作者：奕绘
朝代：清

制荷衣，纨兰佩，褰裳采竹寒溪。偶此苍筤，轮囷冷压云低。溜穿千载，谢雕琢、天巧灵犀。自幻作、排簧笙管，吼疟狻猊。仙人铁笔如镌。摹秦篆、峄阳枣刻堪稽。可惜支离散木，染污红泥。琼瑰投我，遍枯槎、名字留题。好相伴、他山怪石，故邸桐圭。
夜行船二首
作者：奕绘
朝代：清

三尺鲤鱼供晚醉。好凉天、蓼花红矣。儿女披蓑，妻孥把柁，坐船头船尾。古今成败浑闲事。有谁争、一江秋水。冷雨敲篷，孤灯结网，说笑大家欢喜。三尺鲤鱼供晚醉。好凉天、蓼花红矣。儿女披蓑，妻孥把柁，坐满船头船尾。南朝成败浑闲事，有谁争、一江秋水。冷雨敲篷，孤灯结网，说笑大家欢喜。
夜行船二首·其一
作者：奕绘
朝代：清

三尺鲤鱼供晚醉。好凉天、蓼花红矣。儿女披蓑，妻孥把柁，坐船头船尾。古今成败浑闲事。有谁争、一江秋水。冷雨敲篷，孤灯结网，说笑大家欢喜。
夜行船二首·其二
作者：奕绘
朝代：清

三尺鲤鱼供晚醉。好凉天、蓼花红矣。儿女披蓑，妻孥把柁，坐满船头船尾。南朝成败浑闲事，有谁争、一江秋水。冷雨敲篷，孤灯结网，说笑大家欢喜。
天香
作者：奕绘
朝代：清

做冷风干，欺花露重，岩幽丛桂初馥。月殿秋轮，湘宫宝栋，证果后身金粟。岭南八树，招隐士、虬柯蜷局。酒肆藏名太白，梵宇闻香山谷。纷纷碎黄盈掬。染吟裾、中人相熟。小酌广寒庭院，受消清福，应伴荷衣蕙服。好收拾、余芳入巾簏。待到重阳，东篱就菊。
安公子
作者：奕绘
朝代：清

昨日君家宴，琅玕新种书窗畔。石画屏风，斜木几、尽平生初见。羡公子、风流儒雅相知晚。更寄来、笺纸光璀粲。霭晴云缥缈，却恼乌丝遮断。揩眼看花片，鱼鳞弱絮秋空满。侧理澄心，难比并、衍波文深浅。盥薇露、轻轻开匣番番展。愧斜行、淡墨添拘管。感投我琼瑶，报以俚词盈板。
定风波二首
作者：奕绘
朝代：清

老干疏疏缀玉丁，今人鼻孔古时馨。邓尉孤山千万树。相遇。此间加倍惜娉停。莫笑瓦盆藏暧阁。绰约。不禁风雪况雷霆。羡杀姜夔词句好。小小。翠禽同宿养新翎。三十年中两度过，殷勤一访老娑罗。记得树腰围四丈。惆怅。官僧利斧奉官磨。剔尽根株搜尽子。已矣。古铜卧佛不瞋他。此后相思判作梦。只恐。别君日久忘枝柯。
定风波二首·其一
作者：奕绘
朝代：清

老干疏疏缀玉丁，今人鼻孔古时馨。邓尉孤山千万树。相遇。此间加倍惜娉停。莫笑瓦盆藏暧阁。绰约。不禁风雪况雷霆。羡杀姜夔词句好。小小。翠禽同宿养新翎。
定风波二首·其二
作者：奕绘
朝代：清

三十年中两度过，殷勤一访老娑罗。记得树腰围四丈。惆怅。官僧利斧奉官磨。剔尽根株搜尽子。已矣。古铜卧佛不瞋他。此后相思判作梦。只恐。别君日久忘枝柯。
寿楼春二首
作者：奕绘
朝代：清

吁嗟乎天哉。怅夫人已矣，俾我心哀。丁将军之苗裔，日微而衰。君弃我，归泉台，并弃呱呱诸婴孩。五载殡山中，大南峪里，君骨几时埋。繁忧忽从中来。对病中遗像，渺渺予怀。犹记布衣缟带，自东山回。会再把，朱棺开，哭不成声心如摧。从兹永分离，鼓盆而歌心死灰。呜乎王先生。搴灵帷恸哭，涕泗沾膺。继石臞翁之学，造乎天成。古无比，今无朋。混混源泉兮醇精。初遇我东陵，草堂相对，帘外数峰青。君何止千人英。叹获麟绝笔，鸣凤希声。犹记高谈雄辨，目光如星。忽一日，神离形。寂寞惟余人间名。哀哉复哀哉，彼苍者天何不平。
寿楼春二首·其一
作者：奕绘
朝代：清

吁嗟乎天哉。怅夫人已矣，俾我心哀。丁将军之苗裔，日微而衰。君弃我，归泉台，并弃呱呱诸婴孩。五载殡山中，大南峪里，君骨几时埋。繁忧忽从中来。对病中遗像，渺渺予怀。犹记布衣缟带，自东山回。会再把，朱棺开，哭不成声心如摧。从兹永分离，鼓盆而歌心死灰。
寿楼春二首·其二
作者：奕绘
朝代：清

呜乎王先生。搴灵帷恸哭，涕泗沾膺。继石臞翁之学，造乎天成。古无比，今无朋。混混源泉兮醇精。初遇我东陵，草堂相对，帘外数峰青。君何止千人英。叹获麟绝笔，鸣凤希声。犹记高谈雄辨，目光如星。忽一日，神离形。寂寞惟余人间名。哀哉复哀哉，彼苍者天何不平。
小梅花
作者：奕绘
朝代：清

贵且富，万事足，行年忽忽三十六。清风清，明月明，清风明月，于我如有情。全真道士黄云谷，画我仍为道人服。上清冠，怡妙颜，飘然凌霞，倒影不复还。蓬莱岛，生芝草，万劫无人盗。御罡风，乘飞龙，紫鸶翱翔，左右双玉童。执圭中立天仙戒，瘦骨峻嶒心自在。意生身，无边春，游戏恒河，沙数世界尘。
少年游二首
作者：奕绘
朝代：清

都门雪霁作春泥，车马度挢西。良乡古道，举家南去，不似一来时。鸡声茅店月如眉，寒气逼征衣。依依柳色，迟迟春日，应念旧相知。滇黔万里少年游，年少百无忧。西山晴雪，卢沟晓月，种种触离愁。春程通陆不通舟，旌旆去悠悠。桃花开日，桃花水涨，安稳到扬州。
少年游二首·其一
作者：奕绘
朝代：清

都门雪霁作春泥，车马度挢西。良乡古道，举家南去，不似一来时。鸡声茅店月如眉，寒气逼征衣。依依柳色，迟迟春日，应念旧相知。
少年游二首·其二
作者：奕绘
朝代：清

滇黔万里少年游，年少百无忧。西山晴雪，卢沟晓月，种种触离愁。春程通陆不通舟，旌旆去悠悠。桃花开日，桃花水涨，安稳到扬州。
尾犯
作者：奕绘
朝代：清

秋潦客来稀，风雨叩门，全真高士。布袜方袍，走百城烟水。七十载、人心炼熟，五千言、谷神不死。饿来求食饱则弃，余身外无他累。阴阳生太极，天地万物如此。岂有长生，便长生何事。参变化、蘧庐万古，顺来往、循环一气。雨晴谈毕，拂袖出门无挂系。
山亭宴
作者：奕绘
朝代：清

微波一带横塘绕，绿杨枝、向人陪笑。芳径落梨花，衬花外、裙衫窈窕。蛾眉澹拂远山青，听轻脆、数声啼乌。乍暖不凉天，约佛诞、黄昏到。郁罗仙境无烦恼，蕊珠宫、七言哦妙。一片步虚声，又吹入、春风别调。闲云野水亦因缘，记梦里、香清诗好。梦遍天涯路，问何处、无芳草。
归田乐引
作者：奕绘
朝代：清

佳节从头数，过人日、上元初度。燕九传丘祖，是月二十五。乡里农夫，唤作填仓意何取。濛濛社前雨，烙春饼、香如犁下土。老牛膘足，耒耜宜时举。懒惰万不许。菽麦禾黍。打点秋收贡天府。
徵招
作者：奕绘
朝代：清

谁将一段花文木，随文刻成山水。水出竹林间，人坐竹林里。竹林深几许，仅对弈、弹琴随喜。此七贤人，知魏将乱，徉狂避世。无数管城君，脱颖客、如意参差相倚。一统摄乾坤，四海同文字。灵檀七宝几，最笔砚、精良乐事。邀我写，千首新诗，百幅澄心纸。
忆江南十九首
作者：奕绘
朝代：清

瓶花器，宾主要相宜。富丽何妨簪宝玉，清扬亦可映玻璃。尽可瓦为之。瓶花地，卧室与书斋。灯影伴昏人半醉，鸟声初换客初来。无语兴佳哉。瓶花几，第一要天然。怪石松根为供养，伽楠竹几取新鲜。或置曲栏边。瓶花理，微妙绝声闻。落叶有情应念树，暗香无日不思君。相对易斜曛。瓶花法，号令极森严。细雨初收亲下剪，北风才动莫开帘。秋水不时添。瓶花势，面面总堪图。清净莲花宜正直，欹斜竹叶爱萧疏。大要忌胡涂。瓶花趣，相赏最宜茶。一曲新词研墨写，十分高兴向人夸。院本戒淫哇。瓶花影，无色也无香。一阵微风吹换态，半宵残月照成双。秉烛细端相。瓶花伴，蝴蝶蜜蜂儿。壁上枯桐新结拜，案头佳砚旧相知。回避小猧狸。瓶花使，憨婢与清僮。老道村氓无不可，痴婆俗子太愁侬。最妙主人公。瓶花备，四季不能同。春备狂风冬备冷，秋防凄雨夏防虫。十日可从容。瓶花忌，蛛网与香烟。得样枝梢嫌造作，动人态度在天然。最忌水全干。瓶花用，对此可忘忧。竹叶清凉梨叶赤，松枝苍秀柳枝柔。不尽在花头。瓶花供，佛手与频婆。国色虽将心领略，清香更许手摩挲，佳境不能多。瓶花命，长命胜枝头。苦雨酸风都不管，明窗净几一生休。天道在人谋。瓶花水，荷露胜甘霖。或者山泉清到底，不然砚水小于涔。最忌井泥深。瓶花类，配偶要相当。太古松津滋菊寿，湛清竹液浴兰芳。枝叶借容光。瓶花格，野卉不宜琉。红豆采来沿岸果，瓦盆插满小园蔬。全不费功夫。人去也，风雨近重阳。菊有黄花惊岁晚，梧添闰叶觉秋长。静坐一丸香。
忆江南十九首·其一
作者：奕绘
朝代：清

瓶花器，宾主要相宜。富丽何妨簪宝玉，清扬亦可映玻璃。尽可瓦为之。
忆江南十九首·其七
作者：奕绘
朝代：清

瓶花趣，相赏最宜茶。一曲新词研墨写，十分高兴向人夸。院本戒淫哇。
忆江南十九首·其三
作者：奕绘
朝代：清

瓶花几，第一要天然。怪石松根为供养，伽楠竹几取新鲜。或置曲栏边。
忆江南十九首·其九
作者：奕绘
朝代：清

瓶花伴，蝴蝶蜜蜂儿。壁上枯桐新结拜，案头佳砚旧相知。回避小猧狸。
忆江南十九首·其二
作者：奕绘
朝代：清

瓶花地，卧室与书斋。灯影伴昏人半醉，鸟声初换客初来。无语兴佳哉。
忆江南十九首·其五
作者：奕绘
朝代：清

瓶花法，号令极森严。细雨初收亲下剪，北风才动莫开帘。秋水不时添。
忆江南十九首·其八
作者：奕绘
朝代：清

瓶花影，无色也无香。一阵微风吹换态，半宵残月照成双。秉烛细端相。
忆江南十九首·其六
作者：奕绘
朝代：清

瓶花势，面面总堪图。清净莲花宜正直，欹斜竹叶爱萧疏。大要忌胡涂。
忆江南十九首·其十
作者：奕绘
朝代：清

瓶花使，憨婢与清僮。老道村氓无不可，痴婆俗子太愁侬。最妙主人公。
忆江南十九首·其十一
作者：奕绘
朝代：清

瓶花备，四季不能同。春备狂风冬备冷，秋防凄雨夏防虫。十日可从容。
忆江南十九首·其十七
作者：奕绘
朝代：清

瓶花类，配偶要相当。太古松津滋菊寿，湛清竹液浴兰芳。枝叶借容光。
忆江南十九首·其十三
作者：奕绘
朝代：清

瓶花用，对此可忘忧。竹叶清凉梨叶赤，松枝苍秀柳枝柔。不尽在花头。
忆江南十九首·其十九
作者：奕绘
朝代：清

人去也，风雨近重阳。菊有黄花惊岁晚，梧添闰叶觉秋长。静坐一丸香。
忆江南十九首·其十二
作者：奕绘
朝代：清

瓶花忌，蛛网与香烟。得样枝梢嫌造作，动人态度在天然。最忌水全干。
忆江南十九首·其十五
作者：奕绘
朝代：清

瓶花命，长命胜枝头。苦雨酸风都不管，明窗净几一生休。天道在人谋。
忆江南十九首·其十八
作者：奕绘
朝代：清

瓶花格，野卉不宜琉。红豆采来沿岸果，瓦盆插满小园蔬。全不费功夫。
忆江南十九首·其十六
作者：奕绘
朝代：清

瓶花水，荷露胜甘霖。或者山泉清到底，不然砚水小于涔。最忌井泥深。
忆江南十九首·其十四
作者：奕绘
朝代：清

瓶花供，佛手与频婆。国色虽将心领略，清香更许手摩挲，佳境不能多。
忆江南十九首·其四
作者：奕绘
朝代：清

瓶花理，微妙绝声闻。落叶有情应念树，暗香无日不思君。相对易斜曛。
忆王孙八首
作者：奕绘
朝代：清

居庸关破北京危，大贼蜂屯犯紫微。剑血模糊帝女尸，气丝丝，患难前朝驸马妻。十三陵上杜鹃哀，山海关东大将来。贼走城门夜大开，阅兴衰，半死幽兰混草莱。维摩庵里递封章，当国英明摄政王。驸马寻来合卺觞，好风光，奇特因缘不久长。韵珊黄子学心余，年少词坛推大巫。胜国春秋直笔书，好工夫，写出悲欢似画图。秋声一叶是芭蕉，细雨斜风朝复朝。梦到江南红板桥，画兰桡，人在荷花深处招。雨丝风片易黄昏，洗盏挑灯深闭门。梦到西山黄叶村，最销魂，松桧前朝皇帝坟。小园一雨便成秋，枕簟凄清思旧游。梦到苍茫东海头，水悠悠，沙岸题诗今在不。绿窗三日雨霏微，深院蛙鸣新笋肥。梦到阴山雪打围，草依依，千里黄云孤雁飞。
忆王孙八首·其一
作者：奕绘
朝代：清

居庸关破北京危，大贼蜂屯犯紫微。剑血模糊帝女尸，气丝丝，患难前朝驸马妻。
忆王孙八首·其七
作者：奕绘
朝代：清

小园一雨便成秋，枕簟凄清思旧游。梦到苍茫东海头，水悠悠，沙岸题诗今在不。
忆王孙八首·其三
作者：奕绘
朝代：清

维摩庵里递封章，当国英明摄政王。驸马寻来合卺觞，好风光，奇特因缘不久长。
忆王孙八首·其二
作者：奕绘
朝代：清

十三陵上杜鹃哀，山海关东大将来。贼走城门夜大开，阅兴衰，半死幽兰混草莱。
忆王孙八首·其五
作者：奕绘
朝代：清

秋声一叶是芭蕉，细雨斜风朝复朝。梦到江南红板桥，画兰桡，人在荷花深处招。
忆王孙八首·其八
作者：奕绘
朝代：清

绿窗三日雨霏微，深院蛙鸣新笋肥。梦到阴山雪打围，草依依，千里黄云孤雁飞。
忆王孙八首·其六
作者：奕绘
朝代：清

雨丝风片易黄昏，洗盏挑灯深闭门。梦到西山黄叶村，最销魂，松桧前朝皇帝坟。
忆王孙八首·其四
作者：奕绘
朝代：清

韵珊黄子学心余，年少词坛推大巫。胜国春秋直笔书，好工夫，写出悲欢似画图。
恋绣衾
作者：奕绘
朝代：清

海棠未开颜太娇，碎春心、随风荡摇。莫道开时更好，正愁人、一片粉飘。夜深自起移灯照，影玲珑、丰韵最饶。待到花飞子结，尚思量、红萼翠翘。
惜奴娇
作者：奕绘
朝代：清

白小香浓，抵多少、情人泪。一番开、一番憔悴。甲煎些些、惯迷得、芳魂醉。怜未。玉团儿、叙头妩媚。积雨生凉，瘦损了、三分二。亸华鬘、凄清枕被。饶你灵山，便说的、天花坠。无味。脱不出、风流骨髓。
意难忘
作者：奕绘
朝代：清

心境悠然。正寒梅初发，疏映琅玕。清凉香雪海，幽僻竹林园。君不见，小帘前。正月色娟娟。照双清，高怀朗韵，叶澹花鲜。同心其臭如兰。尽拈来微笑，悟处忘言。佳人翠袖薄，仙子石床寒。杯酒后，梦魂边。似暗惜芳年。惹相思，闲情一片，画里难传。
扫花游
作者：奕绘
朝代：清

暖风未洽，讶密室中间，何来蝴蝶。乍舒粉褶。怨垂帘窈窕，锦茵重叠。小憩芸窗，梦想千花万叶。力犹怯。嘱痴婢娇儿，慢扑休捻。历劫清净业。受华藏如来，度生香牒。仲春二月。便见身小阁，去来轻捷。好与传神，点染翠须金摺。意方惬。祝飞到、掌中平帖。
捣练子三首
作者：奕绘
朝代：清

风片过，雨丝悬。前番凉、不似今番。对秋花，终日闲。金粟影，素心缘。苍苍老桂伴幽兰。香气合，两无言。双燕语，雏凤鸣。两张琴上一般声。七条弦，如有情。兰女嫁，紫芝生。天风环佩响东丁。御飞云，朝太清。寒玉轸，吴国弦。微风小阁乍春天。鼓双琴，人似仙。真不负，好青年。道人喜极转凄然。汝夫妻，名可传。
捣练子三首·其一
作者：奕绘
朝代：清

风片过，雨丝悬。前番凉、不似今番。对秋花，终日闲。金粟影，素心缘。苍苍老桂伴幽兰。香气合，两无言。
捣练子三首·其三
作者：奕绘
朝代：清

寒玉轸，吴国弦。微风小阁乍春天。鼓双琴，人似仙。真不负，好青年。道人喜极转凄然。汝夫妻，名可传。
捣练子三首·其二
作者：奕绘
朝代：清

双燕语，雏凤鸣。两张琴上一般声。七条弦，如有情。兰女嫁，紫芝生。天风环佩响东丁。御飞云，朝太清。
探春慢
作者：奕绘
朝代：清

澹日笼花，微阴酿雨、胜他清朗天气。一带春郊，三宫梵宇，试访海棠开未。重九题诗处，又满院、娇红放蕊。永和天宝风流，兰亭曲水佳丽。最羡右军高躅，正誓墓归来，丝竹中岁。柳下停车，花间并马，一日俊游须纪。野老殷勤甚，具鸡黍、相留牵辔。茅舍疏篱，此中大有真意。
摸鱼儿
作者：奕绘
朝代：清

墨淋漓、太阴雷雨，壁间云气深窈。挂来堂上神皆竦，唤起飞龙眠饱。波淼淼。想落笔、银河玄圃供挥扫。虬拳拿爪。记脱骨空岩，喷涎恶浪，似恨抱珠老。为霖际，腾出鲛宫故岛。耕烟懒种瑶草。翻盆大慰苍生愿，涧得荒田枯槁。看夭矫。碧天外、鲸呑鼍奏齐州小。何年墨宝。懔隐雾腥鳞，批风巨颡，浓漆点睛好。
昭君怨
作者：奕绘
朝代：清

忽忽人生如寄，冉冉流光逝水。对酒且高歌，感怀多。几笔君臣朋友，变化白衣苍狗。本欲木思量，自难忘。
昼锦堂
作者：奕绘
朝代：清

洗砚池荒，换鹅笼杳，曲水春日生兰。茧纸昭陵，幽恨灰满唐棺。藉彼零星三百字，摅君牢落万千端。推敲稳，一卷吟成，分明定武碑残。眉攒。炼石手，修月斧，碎珠错落金盘。不羡文回蕃锦，几隐灵檀。妙词咐嘱羲之写，诗心觅与达摩安。将有感，晋代无波，古井又起波澜。
暗香
作者：奕绘
朝代：清

同心气息。结古欢伴我，慵疏踪迹。妙色妙香，复阁微风过丛碧。绝代佳人何处，想倚徙、苔茵萝壁。独不见、九畹培根，空谷意何极。相忆。梦寂历。梦韧佩玉京，月夜吹笛。断琼一尺，萼绿华来最凉夕。凄惨江南旧梦，泪向小楼偷滴。托草木、魂断也，蒋翁老笔。
月上海棠
作者：奕绘
朝代：清

秋晴万物添精爽。红日上、廊深一丈。满院蜜蜂儿快活，午衙齐放。莲叶底，风定鱼吹细浪。人生何用闲惆怅，任宇宙、悠悠自来往。莫负好时光。一杯酒、翛然清况。叹名利，误了人生世上。
月华清
作者：奕绘
朝代：清

背后传神，花前顾影，画师何处偷瞥。舞袖双弯，想象捧心曲折。绾金缕、胜鬟盘云，缀玉珥、连环垂月。虚设。待回眸一笑，看伊才切。只惯娇羞何苦，便千唤真真，不容亲热。瘦样宫衣，怜杀腰肢一捻。记阆苑、梦里相逢，窥半面、镜中愁绝。饶舌。许飞琼姓名，对人休说。
柳梢青
作者：奕绘
朝代：清

浅草平沙，一湾春水，冷浸明霞。迟日如年，东风过梦，燕子桃花。夭夭灼灼交加。似淑女、宜其室家。其叶蓁蓁，有蕡其实，迟暮空嗟。
柳腰轻
作者：奕绘
朝代：清

秋霖十日生秋草，樯塌西樯倒。邻家娇女，剪刀闻耶，施展补天余巧。休疑是、剪纸招魂，愿老天、霎时晴了。戏把蛾眉澹扫，又戏把、竹枝斜抱。雨窗高挂，风帘飘动，故故娉娉袅袅。正相类、刍狗泥牛，可载之、淮南鸿宝。
桂殿秋九首
作者：奕绘
朝代：清

松林下，道士家。山门野水养蛤蟆。一坡芳草浓于绣，绿叶黄英紫白花。石植婢，今永归。流辈双鬟似汝稀。聪明不负曾闻道，临没从容索赐衣。石榴婢，无美颜。烹茶研墨侍东山。新诗书诵夫人句，白骨幽坟唤不还。石榴婢，花优昙。七年银烛侍清谈。七年已抱五年病，舍利舁床听小参。芦花白，荷叶残，千里斜阳远近滩。白头翁已无拘束，独立枯枝对晚澜。春云澹，明月斜，东风初绽碧桃花。翠禽不解相思苦，占定乾坤一树杈。木叶下，江水寒，江水蒹葭一半干。雁行落处无人到，变态惟从画里看。青青草，灼灼花。一枝开近玉钩斜。东风流水千年恨，一片娇魂化彩霞。西王母，怡妙颜。汉宫春夜降云仙。开花结子三千岁，误我怀君一万年。
桂殿秋九首·其一
作者：奕绘
朝代：清

松林下，道士家。山门野水养蛤蟆。一坡芳草浓于绣，绿叶黄英紫白花。
桂殿秋九首·其七
作者：奕绘
朝代：清

木叶下，江水寒，江水蒹葭一半干。雁行落处无人到，变态惟从画里看。
桂殿秋九首·其三
作者：奕绘
朝代：清

石榴婢，无美颜。烹茶研墨侍东山。新诗书诵夫人句，白骨幽坟唤不还。
桂殿秋九首·其九
作者：奕绘
朝代：清

西王母，怡妙颜。汉宫春夜降云仙。开花结子三千岁，误我怀君一万年。
桂殿秋九首·其二
作者：奕绘
朝代：清

石植婢，今永归。流辈双鬟似汝稀。聪明不负曾闻道，临没从容索赐衣。
桂殿秋九首·其五
作者：奕绘
朝代：清

芦花白，荷叶残，千里斜阳远近滩。白头翁已无拘束，独立枯枝对晚澜。
桂殿秋九首·其八
作者：奕绘
朝代：清

青青草，灼灼花。一枝开近玉钩斜。东风流水千年恨，一片娇魂化彩霞。
桂殿秋九首·其六
作者：奕绘
朝代：清

春云澹，明月斜，东风初绽碧桃花。翠禽不解相思苦，占定乾坤一树杈。
桂殿秋九首·其四
作者：奕绘
朝代：清

石榴婢，花优昙。七年银烛侍清谈。七年已抱五年病，舍利舁床听小参。
梦扬州
作者：奕绘
朝代：清

巧氤氲。示人间天上，累世情根。恍惚梦中旧誓，思量犹存。灵禽命命同生死，二百年、灰冷香温。衣冠改，仙凡境隔，无凭无据游魂。襟泪新痕故痕。嗟水月空花，镜里乾坤。久别暂留，后会三年休论。依稀云雾来时路，首欲回、洞掩朱门。春睡醒，衾寒漏永，风急灯昏。
步蟾宫
作者：奕绘
朝代：清

宵来月色凉如许，银汉上、参差牛女。松梢藤蔓碍清阴，照不见、幽人来去。沾衣露似溟濛雨，濯魂魄、身轻欲举。清风无价满千墀，步阶下、冷然自取。
步蟾宫
作者：奕绘
朝代：清
体裁：词

宵来月色凉如许，银汉上、参差牛女。松梢藤蔓碍清阴，照不见、幽人来去。
沾衣露似溟蒙雨，濯魂魄、身轻欲举。清风无价满千墀，步阶下、冷然自取。
氐州第一
作者：奕绘
朝代：清

空谷沙凉，平原草短，此间骏逸相偶。卧比潜龙，闲如野鹤，未试健儿身手。风影萧萧，伴傲骨、吹残秋柳。万里横行，千金待聘，于吾何有。曹霸相传魏武后，想汝或、中山遗冑。执锐披坚，超慵绝堑，向画中回首。笑驽骀、甘伏枥，老骥子、壮心衰否。且伴知章，醉垂鞭、郎当舞袖。
水调歌头六首
作者：奕绘
朝代：清

山静乐方合，溪水共琤潺。溪上楼台无数，楼上有朱栏。露坐美人高士，蜚遁幽居空谷，气类故相安。白日照须鬓，冷雾润蛾鬟。玉萧沈，金徽静，鼓声干。移宫换羽，长者亲柏板香檀。左右茂林修竹，坐久落花盈掬，塔杪夕阳残。此日聊为乐，风雨且相宽。斜日照秋草，下马吊燕王。石人林立，不辨英国与三杨。五百年前靖难，榆木川中遗恨，明史已周详。碑语无足信，松柏满高冈。启阴洞，陟幽阙，转玄堂。人间万事变化，今古几沧桑。乞有时而为帝，负有时而忽贱，陈迹尽堪伤。且觅草庵宿，山雾湿衣裳。七夕已阴雨，此日又生云。欲将箫管吹彻，天远恐难闻。又欲高排阊阖，更怕天公爱酒，月姊也如醺。寂历一杯酒，老雁叫南群。羽衣曲，霓裳舞，斗清芬。广寒有路，禅味聊措木犀薰。千古坡仙如在，一关新词重接，好句会平分。伫立闲阶下，凉雨正纷纷。积闰觉寒早，瘦语动秋怀。青天明月初上，乌雀噪庭槐。忽忽半生悲感，惟有清辉无恙，壮气已沈埋。半醉舞长剑，拂影落松钗。一杯酒，百年事，莽安排。鼠肝虫臂，庄子心己外形骸。去岁雨中联句，今日花间独酌，朋友各天涯。千里东南望，浩气拥高斋。歌舞醉西子，风雪吊南朝。灵均多少清泪，迸落大江潮。万里幅员家国，千载兴亡事业，空换可怜宵。一曲春灯谜，容易逐冰销。英雄恨，儿女恨，怎开销。沙场金谷，战马歌扇两萧条。三十六陂春水，二十四桥明月，烟景不堪描。唯有匣中宝，剑气夜干霄。楚国多芳草，或以美人名。重瞳气概销尽，大树极飘零。惟有托根故垒，万灶荒燐灭处，红沁血华腥。芒刺抱遗恨，枝叶尚南倾。六国后，三尺剑，一杯羹。奈何唤罢，帐下垂首惜娉婷。齐女魂依乔木，蜀帝神游故国，哀怨不堪听。人彘亦何补，功狗尽遭烹。
水调歌头六首·其一
作者：奕绘
朝代：清

山静乐方合，溪水共琤潺。溪上楼台无数，楼上有朱栏。露坐美人高士，蜚遁幽居空谷，气类故相安。白日照须鬓，冷雾润蛾鬟。玉萧沈，金徽静，鼓声干。移宫换羽，长者亲柏板香檀。左右茂林修竹，坐久落花盈掬，塔杪夕阳残。此日聊为乐，风雨且相宽。
水调歌头六首·其三
作者：奕绘
朝代：清

七夕已阴雨，此日又生云。欲将箫管吹彻，天远恐难闻。又欲高排阊阖，更怕天公爱酒，月姊也如醺。寂历一杯酒，老雁叫南群。羽衣曲，霓裳舞，斗清芬。广寒有路，禅味聊措木犀薰。千古坡仙如在，一关新词重接，好句会平分。伫立闲阶下，凉雨正纷纷。
水调歌头六首·其二
作者：奕绘
朝代：清

斜日照秋草，下马吊燕王。石人林立，不辨英国与三杨。五百年前靖难，榆木川中遗恨，明史已周详。碑语无足信，松柏满高冈。启阴洞，陟幽阙，转玄堂。人间万事变化，今古几沧桑。乞有时而为帝，负有时而忽贱，陈迹尽堪伤。且觅草庵宿，山雾湿衣裳。
水调歌头六首·其五
作者：奕绘
朝代：清

歌舞醉西子，风雪吊南朝。灵均多少清泪，迸落大江潮。万里幅员家国，千载兴亡事业，空换可怜宵。一曲春灯谜，容易逐冰销。英雄恨，儿女恨，怎开销。沙场金谷，战马歌扇两萧条。三十六陂春水，二十四桥明月，烟景不堪描。唯有匣中宝，剑气夜干霄。
水调歌头六首·其六
作者：奕绘
朝代：清

楚国多芳草，或以美人名。重瞳气概销尽，大树极飘零。惟有托根故垒，万灶荒燐灭处，红沁血华腥。芒刺抱遗恨，枝叶尚南倾。六国后，三尺剑，一杯羹。奈何唤罢，帐下垂首惜娉婷。齐女魂依乔木，蜀帝神游故国，哀怨不堪听。人彘亦何补，功狗尽遭烹。
水调歌头六首·其四
作者：奕绘
朝代：清

积闰觉寒早，瘦语动秋怀。青天明月初上，乌雀噪庭槐。忽忽半生悲感，惟有清辉无恙，壮气已沈埋。半醉舞长剑，拂影落松钗。一杯酒，百年事，莽安排。鼠肝虫臂，庄子心己外形骸。去岁雨中联句，今日花间独酌，朋友各天涯。千里东南望，浩气拥高斋。
水龙吟
作者：奕绘
朝代：清

碧梧低罨窗纱，可人千片迎凉叶。砚池新涤，琴弦乍缓，绿阴重叠。曲折帘栊，深沈庭院，画栏相接。管晴遮密影，雨传硫响，更不费，摇轻箑。入座清风一霎，动罗衫、谷纹成折。桐花吹落，翠毛么凤，挂枝娴捷。茗盏香浓，词签韵险，酒潮红颊。待晚来月上，墙梢时候，梦为蝴蝶。
江城子
作者：奕绘
朝代：清

全真装束古衣冠，结双鬘，金耳环。耐可凌虚，归去洞中天。游遍洞天三十六，九万里，阆风寒。荣华儿女眼前欢，暂相宽，无百年。不及芒鞋，踏破万山巅。野鹤闲云无挂碍，生与死，不相干。
浣溪沙十一首
作者：奕绘
朝代：清

乙字栏干曲折通，下弦缺月不成弓。玉阶憔悴紫兰丛。芳树到头根和叶，小楼昨夜雨兼风。梦回十二碧峰中。画栋朱楹百尺楼，擘窠大字写天游。乾坤物我共悠悠。说法题诗双有益，焚香酿酒百无忧。胜他憔悴一生愁。此日天游阁里人，当年尝遍苦酸辛。定交犹记甲申春。旷劫因缘成眷属，半生词赋损精神。相看俱是梦中身。万卷天游阁里书，搜罗禹穴拾秦余。时贤乡愿笑吾徒。泰岳残碑新句读，玉皇心印碎珍珠。浮云舒卷任空虚。忽忽流光等掷梭，堂堂白日又空过。虚亭编曲自弦歌。采药游仙魂梦熟，美人高士往还多。天风环佩响岩阿。三尺枯桐幽涧泉，满身梅影断纹圈。风行雷吼七条弦。既遇知音通古调，不辞万曲为君弹。疏花弱柳媚凉天。新得长毛白鼻猧，茸茸浅绛五云遮。轻盈惯爱满怀爬。乍学吠人闲吠影，刚能衔帕与衔花。双鬟两字解呼他。失却双鬓得水仙，水仙固不及双鬟。眼前颇爱水仙妍。白雪黄芽九转候，玉台金盏百花前。衔书一种可人怜。孔雀东南西北飞，杜鹃何事苦催归。鸳鸯不羡凤凰翚。净土频伽簧作舌，唐宫鹦鹉雪为衣。鹣鹣命命两依依。盼盼佳期石未沈，玉箫声里小蛮音。朝云暮雨好花阴。桃叶未齐红拂面，海棠睡醒夜来心。鬵莺燕燕昼愔愔。执辔犹能学健儿，春郊马上制灯词。游人多处觉行迟。十里笙歌回邸夜，万家灯火上楼时，吾生二十七年痴。
浣溪沙十一首·其一
作者：奕绘
朝代：清

乙字栏干曲折通，下弦缺月不成弓。玉阶憔悴紫兰丛。芳树到头根和叶，小楼昨夜雨兼风。梦回十二碧峰中。
浣溪沙十一首·其七
作者：奕绘
朝代：清

新得长毛白鼻猧，茸茸浅绛五云遮。轻盈惯爱满怀爬。乍学吠人闲吠影，刚能衔帕与衔花。双鬟两字解呼他。
浣溪沙十一首·其三
作者：奕绘
朝代：清

此日天游阁里人，当年尝遍苦酸辛。定交犹记甲申春。旷劫因缘成眷属，半生词赋损精神。相看俱是梦中身。
浣溪沙十一首·其九
作者：奕绘
朝代：清

孔雀东南西北飞，杜鹃何事苦催归。鸳鸯不羡凤凰翚。净土频伽簧作舌，唐宫鹦鹉雪为衣。鹣鹣命命两依依。
浣溪沙十一首·其二
作者：奕绘
朝代：清

画栋朱楹百尺楼，擘窠大字写天游。乾坤物我共悠悠。说法题诗双有益，焚香酿酒百无忧。胜他憔悴一生愁。
浣溪沙十一首·其五
作者：奕绘
朝代：清

忽忽流光等掷梭，堂堂白日又空过。虚亭编曲自弦歌。采药游仙魂梦熟，美人高士往还多。天风环佩响岩阿。